syyhypunkki | sivu 5 | Keskustelu | Anna\nMulla on ollu tämä iho-ongelma about 11 vuotta. Aluks kävin kääkäreillä ja dermatologeilla, mutta kun diagnoosi diagnoosin jälkeen hoitoineen ei tuottanut tulosta, tyydyin olemaan ruma ja rupinen, kunnes pari viikkoa sitten päätin, että vois yrittää taas tehdä asialle jotain. Kun ei tää tainnu olla bakteeritulehdus, akne eikä allergia, niin oikeestaan toivon, että ois syyhy!\nMutta mulla kutisee vaan olkapäät ja leukaperät. Ja se kutinakin tulee ja menee ajoittain, yleensä ei kutise ollenkaan, raavin muuten vaan... Näppyjä ei oo ikinä ollu muualla kun käsivarsissa (ulkopuolella eikä koskaan herkemmällä puolella) ja yläselässä. Jotenki mun oireet ei sovi teidän muiden oireisiin. Myöskään samassa sängyssä neljä vuotta piehtaroineella ei oo koskaan ollu mitään oireita. No, ostin rasvat, ja toivotaan nyt että rupikonnasta kuoriutuu sileäihoinen neitonen 11 vuoden jälkeen. Raportoin sitten että kuinka kävi.\nOlipa hyvä lukea kuitenkin että syyhy on tosi yleinen juttu. Ei kovin usein kuule moisesta, ainoostaan tulee mieleen kapiset kulkukoirat. Vaikuttaa et kenenkään ei tarttis häpeillä asiaa, sen verran yleinen juttu. Wikipediassa sanottiin et maailmassa olis arviolta 300 miljoonaa tartuntaa vuodessa (referenssit kahteen dermatologiseen julkaisuun).\nmulla on kirppuja perseessä.öisin ne aina villiintyy.mitä myrkkyä suosittelette?\nhuolestunut... sanoi: ↑ Näytä alkuperäinen viesti\nElikäs epäilen kovasti, että itselläni on tuo pieni ärsyttävä p'skiainen ja minulla on myös koira. Jos hoidan itseni ja vaatteeni, yms puhtaiksi pesemällä sekä rasvaamalla, niin kuinka koirasta saan mahdolliset punkit pois? En haluaisi kuitenkaan uusia hoitoja sen vuoksi, että saan tartunnan uudestaan haukultani..\nSopiiko koiran hoitamiseen tuo Nix-shampoo, vai onko eläimille omat puhdistusrituaalinsa?\nSe mua vielä askarruttaa, että kuinka eristyksissä minun pitää olla? Kai sentään töissä uskallan käydä jos olen koskematta muihin?\nHoitoa en nimittäin rahapulan vuoksi pääse aloittamaan vielä viikkoon..\nEpätoivo iskee, miten niin pienestä elukasta voi olla näinkin paljon harmia!\nSe mikä tästä tilanteesta tekee lähes naurettavan epätoivoisen on työsuhteensa lopettanut pyykinpesukone.. Hehe..\nEläimille Stronghold niminen liuos niskaan.Voi siirtyä ihmisestä eläimeen ja toisinpäin,muttei kykene lisääntymään.Molemmat kuitenkin hoidettava varmuuden vuoksi.\nItselläni on koira jolla näyttäisi olevan korvanlehtiin pesiytynyt punkki,mutta ei siis pitäisi pystyä lisääntymään.Voi varmaankin siirtyä takaisin ihmiseen\njepujep sanoi: ↑ Näytä alkuperäinen viesti\nSiis tarviiko tonne Meilahden tartuntatautien klinikalle lähetteen?\nSyyhypunkki täälläkin... Toissa perjantaina saatiin suun kautta otettavat lääkkeet koko porukka. Tuntu et multa ja pojalta kutina ois hellittäny ekan viikon ajan ja nyt taas tuntuu et kutina ois pahentunu!!! tartuntatautien lekuri sanoi että riittää yksi suun kautta nautittava lääkekuuri, mutta netissä lukee että se pitäisi uusia kahden viikon kuluttua... Mitenkähän on??\nIhanaa lukea muistakin saman piinan läpikäyneistä... Jos raapiessa nousee vielä näppylöitä, tarkottaax se et ne ei oo vielä kuollu kokonaan???\nvitsi en ees tienny et tällänen kiertää viel nykypäivänäki... Vähänkö tunsi olonsa jotenki spitaaliseksi, ku asia selvisi!!!\ntoivon yli kaiken et ne ois kadonnu meijän perheestä!!!\nSnibbis: Täällä netissä aika hyvin tietoa syyhystä. kyl toi vähän siltä kuulostais... Kannattaa mennä suoraan tartuntatautien vastaanotolle, missä tietävät asiasta enemmän kun tk:ssa ja mistä saa kunnon ohjeet, miten toimia.\nÄippä1983:lle! Tuliko minkäänläisiä sivuoireita suun kautta otettavasta lääkkeestä? Lienevät turvallisia kuitenkin? Muistatko mikä oli lääkkeen kauppanimi?\nNeljä kuukautta. Neljä v*tun pitkää kuukautta.\nAlkoi käsien kutinalla ja ajattelin sen olevan allergiaa, mutta kutina paheni. Nousi näppylöitä, pieniä ja vaaleita, jotka näkyi vaan tietyssä valossapp\nKävin työpaikka lääkärillä diacorissa. Lääkäri tuskin katsoi minuun ja määräsi hydrokortisonia, ei auttanut. Menin vajaan kuukauden päästä taas lääkäriin kun yöunet alkoi olla vähissä kutinan kanssa. Kutina levisi ja näppylät myös. Isoja mustelmia nousi pintaan ja iho vereslihalla toisen kerran lääkäriin. Lääkäri ei taaskaan edes vilkaise näppylöitä ja määrää kalliit allergialääkkeet. Niistä ei ollut yhtään apua. Vetelin sitten pari viikkoa putkeen joka päivä pään täyteen viinaa, että saisin sammumisen kautta nukuttua.\nKävin itkien toissapäivänä kolmannen kerran lekurissa ja tämä puoskari ehdotti syyhyvoidetta. Ei osannut neuvoa miten sitä käytetään ja farmaseuttikaan ei sanonut juuta eikä jaata sen käytöstä.\nOtin kaapista vaatteita ja petivaatteet tietty koneeseen. 2-3 viikkoa kuulema kutisisi vielä. Nukuttuja tunteja tässä kolmen viimeisen päivän aikana 4 h. En uskalla koskea mihinkään kankaiseen ja antaisin oikean käteni siitä, että saisin nukuttua edes pari tuntia ilman heräämistä. On se jännä etteivät lääkärit ota edes testejä, katselee vaan suu pyöreänä. En tahtoisi kumminkaan vetää itseäni vielä hirteen, vasta 20 vuoden iässäkö pitäisi alkaa arkipäivä juopoksi?\nPisti silmään tästä palstalta tuo viinalla itsensä voitelu. Kuulostaa hyvältä, käsidesiä olen kokeillut, mutta eipä auta. Taidan lähteä tästä alkoon hakemaan litran kossua, juoda puolet ja puolella valella itseni. Ehkä sitten saisi nukuttua.\nJos sekään ei auta taidan tuhopolttaa koko ötökän ja samalla itseni.\nÄlkää menkö koskaan Kirkkonummen arvauskeskukseen, siellä ihmiset kuolee hoitovirheisiin ja hoitajat ei tuo vettä liikuntakyvyttömälle potilaalle, koska työvuoro loppui.\nei liity hygieniaan mitenkään, tarttuva tauti\nelämään kyllästynyt;10813655 sanoi:\njoo eli se on ollu mulla kohta vuoden.. rasvauksia on tehty ainaki 6 kertaa ja koko perheelle. en tiiä tuleeko se aina tuttujen kautta takaisin. tiiän luultavammin keltä oon sen saanu mutta en kehta akertoa kellekkään siitä en ees sille keltö sain sen. mutta oon hoksannu monen kutiavan, ja oon ohimennen heittäny et kumminki joku syyhy.. mut ei ne tajuu alkaa miettiii mikäö se on.. ei vaan jaksa ennään.. henkinen rasite tää kyllä on jumalauta.. mikä neuvoksi? jos rasvataan nyt ko perhe , ja halutaan se pois, ei voija mihinkään mennä. istua kaverin kanssa samalla sohvalla ei vitussakaan koskja ei tiiä jos se sattuuu silläkin oleen. mikä neuvoksi?\nEi jumalauta mitä touhua? Annat tuttaviesi kärsiä vaikka tiedät mikä heitä vaivaa. Toivottavasti en saa ikinä kaltaisiasi "ystäviä"\nItse kokeilin just tuota käsidesiä. Kirvelee muuten pirusti kun laittaa kasseille. Katsotaan nyt onko siitä apua...\nMinä vaan, 11.06.2012\nTämä oli kiva kuulla\n9vuot. lapsen" mamma";9690201 sanoi:\nJoo, kyllä on mustia pisteitä ihon pinnassa.\nkirppuja sanoi: ↑ Näytä alkuperäinen viesti\nStromectol ja syyhyhoito koko vartaloon. Toimii paremmin, jos on ensin poistanut kaikki vartalokarvat. Lakanat pitää pestä 90 asteessa päivittäin ja silittää. Imuroida pitää joka päivä. Koettu on.\nolen noin 2kk kärsinyt syyhystä ekana kutitti jalat sitte koko kroppa ja aina kun raavin ne rupevat turpoamaaan kertokaaa mitä teen mistä se tuleee !!!!\nPoikaystävälläni todettiin eilen pahaksi mennyt syyhypunkki (olimme siis juuri tulleet reilun viikon mittaiselta yhteiseltä mökkilomalta, jossa iho oli päässyt pahaan kuntoon) ja koska olemme samoissa petivaatteissa nukkuneet ja muutenkin olleet paljon läheisissä kosketuksissa, päätin soittaa omaan terveyskeskukseen ja kertoa ja kyselle asiasta. Olin melko varma, että saisin jonkinlaisen lääkityksen suoraan itselleni, mutta kuulemma ilman oireita tätä ei voida tehdä. Joudun siis odottelemaan, että se kauhea kutina alkaa ennen kuin saisin lääkäriltä apua! Ilmeisesti apteekista saan kuitenkin jonkinlaista itsehoitolääkettä?\nex of mr.Scabies Vierailija\nJepjep eli kaverillani oli/on syyhy ja tämä ei sitten ystävilleen kertonut ja nyt ollaan koko porukka kuumotuksen vallassa.. Kaikki on rasvat ostaneet ja kämpät siivonneet alusta loppuun eli homma siltä osin hoidossa.\nHuomasin tosin että juurikin tänään Nix-hoidon _jälkeen_ on niiden parin alkuperäisen näppylän lisäksi tullut muutamainen lisää ja niitä kutittaa.. ei mitenkään voimakkaasti mutta kuitenkin. Nyt tekisi mieli heti perään pistää lisää voidetta niskaan, mutta olisiko mahdollista että uudet näpyt johtuisivat NIXistä ? Vai eikö se perkeleen mahdollinen punkki kuollut vaikka paksulti tököttiä hangattiin ja talokin on kuin erityksen jäljiltä? Voi jumalauta, miksi tällaisia on olemassa?\nex of mr.Scabies, 08.09.2012\nKyllä meinaa hermo mennä. Kaksi viikkoa sitten laitoin iholle Nix-kuurin, mutta ei siitä mitään apua ollut (hoito tosin todennäköisesti epäonnistui, koska enhän minä yksin asuvana ihmisenä saanut sitä levitetyksi selkään...). Helvetinmoinen kutina vaan jatkui, ja viikko sitten kävin lääkärissä hakemassa Stromectol-kuurin, ja pesin kaikki petivaatteet ja käytössä olleet vaatteet. Ja kutina vaan jatkuu edelleen... Onko kenelläkään tietoa siitä, kun sanotaan että onnistuneesta hoidosta huolimatta kutina voi jatkua useampia viikkoja, niin voiko silti tulla niitä rakkuloita? Iho kutisee siis edelleen sisäisestä kuurista huolimatta, ja just eilen huomasin, että varpaiden väliin oli tullut nesterakkula ja tänään myös peukalon tyveen. Niitä pieniä mustia pisteitä en ole kuurin jälkeen ihossa huomannut. Ja eniten tässä ihmetyttää, että mistä helkkarista olen onnistunut tämän saamaan itselleni, missään yökylässä en ole ollut aikoihin eikä kenelläkään lähipiirissä ole tätä.\nJossain aikaisemmassa viestissä joku tiedusteli, että oliko Stromectol-kuurissa jotakin sivuvaikutuksia. Lääkehän otetaan neljän tabletin kerta-annoksena, enkä itse huomannut mitään haittavaikutuksia. Tuntui, että kutina hiukan helpotti lääkkeen jälkeen muutaman päivän ajaksi, mutta sitten meno taas yltyi.\nPunkkeja hävittämässä Vierailija\nSen verran kommenttia ja nostoa että todella punkkivoiteet saa Ruotsista yli puolet halvemmalla ja ilman resptiä.Voide on nimeltään tenutex ja 100g tuubilla oli hintaa 115kr. elikkä huomattavasti huokeampaa kuin suomessa.\nPunkkeja hävittämässä, 12.10.2012\nPakko nyt vihdoin pistää tänne omakin vuodatukseni näistä helvetin ötököistä. Elikkä elokuussa sain yhdeltä idiootilta tämän taudin, koska hän ei ollut viitsinyt ottaa selvää mistä tämä kutina johtui itsellään. Jos kyseinen kaveri vielä naamaansa uskaltaisi näyttää, niin turpaansa kyllä saisi! Kuinka raivostuttavaa voi olla elää tämän kanssa. Takana ensin 3 kertaa hoito nix voiteella, joka auttoi aluksi, mutta hetken päästä näppylöitä tuli lisää. Kaikki vaatteet ja petivaatteet pesty 60asteessa, pakastettu kengät ja takit, matot otettu pois käytöstä, sohva ja sänky imuroitu, kaikki tyynyt ym. laitettu jätesäkkeihin, mutta eipä auttanut. Tämän jälkeen sain lääkäristä Stromectol kuurin, jonka piti tehota lähes 100% varmuudella, no eipä auttanut sekään. Kokeilin pari päivää myöhemmin laittaa ensin nix voiteen ja pari päivää sen jälkeen söin uuden kuurin stromectolia. Nyt viimeisimmästä hoidosta aikaa vajaat 3viikkoa ja eiköhän niitä näppylöitä taas ole tullut muutamia uusia. Huomenna vaihteeksi uudelleen lääkäriin. Alkaahan tässä usko menemään, että pääseekö näistä ikinä eroon, kun ei tunnu mikään auttavan. Terveyskeskuksesta kehdattiin vielä taudin saatuani sanoa, että syyhypunkki on ihan helppo hoitaa pois, että kunhan vain vaatteet pesee. no niinpä tosiaan tuntuu olevan... toivoisin jo vihdoin voivani elää taas normaalia elämää. Voimia kaikille samassa tilanteessa oleville!\nsepe sanoi: ↑ Näytä alkuperäinen viesti\nTerveyskeskuksesta kehdattiin vielä taudin saatuani sanoa, että syyhypunkki on ihan helppo hoitaa pois, että kunhan vain vaatteet pesee. no niinpä tosiaan tuntuu olevan... toivoisin jo vihdoin voivani elää taas normaalia elämää.!\nKuulostaapas tutulta... ite oon kärsiny tästä paskasta about 3 kk....\nvittu että vituttaa ja tuntuu ettei lähe pois vaikka kuinka rasvaa...\npittää varmaa kokkeilla tota viinalla läträämistä....\nperkele ku hajuaa pää\nYrittäkää ihmiset pitää OIKEESTI huoli, että HOIDATTE SYYHYPUNKIN POIS, jos se sattuu tulemaan, ja ilmoittakaa siitä myös kouluun/työpaikalle ja harrastuksiin, jotta se voitaisiin hoitaa myös siellä. Ties vaikka muutkin olisivat ihmetelleet järkyttävää kutinaa.. Se todellakin pitää hoitaa, koska on se niiiiiin rasittava kaveri tuo syyhy.\nYleisimmät syyt syyhyhoidon epäonnistumiseen\nHoidetaan uudelleen ja uudelleen, koska kutinaoireet jatkuvat. Syyhyn parantumisen jälkeen kutina tavalli-sesti jatkuu lievempänä joitakin viikkoja. Usein käytettynä syyhyvoide voi ärsyttää ihoa. Näin tuloksena on noidankehä, missä toistuva syyhylääkitys alkaa jo itsessään aiheuttaa kutinaa, jota sitten hoidetaan uudella syyhylääkityksellä.\nTuleeko hoidon/hoitojen jälkeen lisää noita rakkuloita, vai onko se merkki siitä ettei hoito esim Nix ole tehonnut???\nNixit viime yönä läskiin hierottu ja vittu kun kutittaa vieläki! Iho on pahemmassa kunnossa kuin ennen hoitoa, hydrokortisoni vähä auttaa kutinaan... Vähä.\nMillaista tuo rikkivoide on? Voisin ottaa sen tehosteeksi.\nMitenkäs muut pyretroidit ja pyretriini? Me suihkutimme tekstiilit superraidilla (jossa siis myös permetriiniä!). Jos ei ala lähtee niin varmaan pitää suikuttaa itseenkin.\nVinkiksi muuten, että on sellaista ainetta kuin "Bio-Kill", jossa permetriiniä, halvempaa kuin Nix... Ei kyl uskalla ite kokeilla\nHei, täällä myös yksi kohtalo toveri, epidemiaksi tainnut oikein yltyä täällä! kaikki siis tietää mistä on kyse mutta osa ei ole kiinnostunut hoitaa itseään.. se on harmi mutta itse ainakin aion tehdä kaikkeni päästäkseni tästä eroon! ja välttelen kyllä näitä ihmisiä viimeseen asti. perus tunnusmerkit välinpitämättömästä syyhy ihmisestä, tukka rehottaa, vaatteet haisee, kalja pullo kädessä, rööki huulessa..\nMutta joo, lähinnä mietin sitä että kun täällä moni on sanonut kärsivänsä kuukausia ja hoidot ei ole auttaneet, itsellä kova usko että tuo voide auttais.. tarkoitus siis tänä iltana imuroida kaikki paikat, käydä suihkusssa, levittää voide, aamulla lakanat ja vaatteet koneeseen, kone päälle, uudestaan suihkuun ja puhtailla käsillä sitten vaattet ja lakanat kuivumaan + puhtaat lakanat sänkyy.. kengät joita olen käyttänyt parvekkeelle, tietokone tuoli boikottiin kolmeksi päiväksi, sohvan imurointi, oven kahvojen ja näppäimistön pyyhintä.. pärjäisiköhän näillä? Ja viikon päästä uusiksi..\nitse mietin kyllä myös noita lemmikkejä, jos niiden kautta saa taas uudelleen, sillä että silittää koiraa nyt ja sit hoidon jälkeen, eikö se periaatteessa voisi niinkin tarttua taas..


Outlook 2007:ää ei asenneta, kun asennat 2007 Office -tuotepaketin kokeiluversion\nKaikki tuotteetMicrosoft Office Standard 2007Microsoft Office Professional 2007\nAsennat Office Professional 2007:n tai Office Standard 2007:n kokeiluversion, mutta Outlook 2007:ää ei asenneta.\nLisätietoja samanlaisesta ongelmasta, joka ilmenee, kun alkuperäinen 2007 Office -tuotepaketin muu kuin kokeiluversio asennetaan, saat napsauttamalla seuraavaa artikkelin numeroa, jolloin pääset lukemaan artikkelin Microsoft Knowledge Base -tietokannassa:\n929992 Aiempi Outlookin versio poistetaan ja Outlook 2007 asennetaan odottamatta, kun 2007 Office -tuotepaketin alkuperäinen muu kuin kokeiluversio asennetaan rinnakkaisasennuksena\nLisätietoja 2007 Office systemin kokeiluversiotuotteen muuntamisesta Perpetual-käyttöoikeuden sisältäväksi versioksi saat napsauttamalla seuraavaa artikkelin numeroa, jolloin pääset lukemaan artikkelin Microsoft Knowledge Base -tietokannassa:\n927756 2007 Office -tuotepaketin tai -ohjelman kokeiluversion muuntaminen täydeksi Perpetual-käyttöoikeuden sisältäväksi jälleenmyyntiversioksi\nTämä tapahtuu, koska tietokoneessa ei voi olla asennettuna Outlookin kahta versiota samanaikaisesti. Kun asennat kokeiluversion, Outlook 2007:ää ei asenneta automaattisesti, jos tietokoneessa on jo Outlookin aiempi versio.\nHuomautus Jos aiot asentaa Office Professional 2007:n tai Office Standard 2007:n kokeiluversion, mutta et ole vielä tehnyt niin, lue Jos et ole vielä asentanut 2007 Microsoft Officen kokeiluversiota -osa.\nJos olet jo asentanut Office Professional 2007:n tai Office Standard 2007:n kokeiluversion mutta Outlook 2007 ei ole asennettuna, sinun on poistettava Outlookin aiempi versio tietokoneesta, ennen kuin voit asentaa ja suorittaa Outlook 2007:n.\nVaihe 1: Poista Outlookin aiempi versio\nTee jokin seuraavista toimista sen mukaan, mikä Windowsin versio on asennettuna tietokoneessa:\nWindows XP: Napsauta Käynnistä-painiketta ja valitse sitten Suorita. Kopioi ja liitä (tai kirjoita) seuraava komento Avaa-ruutuun ja paina sitten ENTER-näppäintä:\nWindows Vista: Napsauta Windowsin tehtäväpalkin Käynnistä -painiketta, kirjoita Aloita haku -ruutuun seuraava komento ja paina sitten ENTER-näppäintä:\nHuomautus Windows Vistassa ei ole Lisää tai poista sovellus -työkalua. Vastaava työkalu Windows Vistassa on Ohjelmat ja toiminnot.\nValitse Nykyiset asennetut ohjelmat -luettelossa oleva asennettu Office-tuotepaketti ja valitse sitten Muuta.\nNapsauta Microsoft Office Outlook -kohteen vasemmalla puolella olevaa avattavaa luetteloa ja valitse sitten Ei käytettävissä. Käyttöön otetut kohteet pysyvät asennettuina. Kohteiden, joilla on merkintä Ei käytettävissä, asennukset poistetaan.\nVaihe 2: Asenna Outlook 2007\nKun asennusohjelma on suoritettu loppuun onnistuneesti ja Outlookin aiempi versio on poistettu, asenna Outlook 2007 seuraavasti:\nValitse Nykyiset asennetut ohjelmat -luettelossa 2007 Office -tuotepaketin kokeiluversio ja valitse sitten Muuta.\nNapsauta Microsoft Office Outlook -kuvaketta ja valitse sitten Suorita kaikki paikallisena.\nJos Outlook 2007 on asennettu oikein ja toimii nyt tietokoneessa, sinun ei tarvitse tehdä muita toimia. Jos Outlook 2007 on asennettu virheellisesti, lue Seuraavat vaiheet -osa.\nJos et ole vielä asentanut 2007 Microsoft Officen kokeiluversiota\nJos et vielä ole asentanut Office Professional 2007:n tai Office Standard 2007:n kokeiluversiota, voit silti kokeilla 2007 Microsoft Officen muita osia. Voit myös päättää säilyttää Officen nykyisen versiosi ja asentaa Outlook 2007:n.\nOutlookin aiemman version säilyttäminen\nJos haluat säilyttää Outlookin nykyisen versiosi ja kokeilla 2007 Microsoft Officen muita osia, toimi seuraavasti:\nKäynnistä 2007 Office -tuotepaketin kokeiluversion asennusohjelma.\nValitse Asenna. Oletusarvon mukaan Outlook 2007:ää ei asenneta, eikä muita toimia tarvitse tehdä.\nJatka asennusprosessia ja hyväksy oletusasetukset.\nOutlook 2007:n asentaminen\nVAROITUS Jos päätät asentaa Outlook 2007:n, nykyinen Outlook-versiosi poistetaan tietokoneesta. Jos sinulla ei ole parhaillaan käyttämäsi Office-version asennuslevyä, et pysty asentamaan kyseistä Outlook-versiota uudelleen.\nJos haluat poistaa parhaillaan käyttämäsi Outlook-version ja asentaa Outlook 2007:n, toimi seuraavasti:\nKun näyttöön tulee kehote tehdä niin, kirjoita tuotetunnuksesi ja valitse sitten Seuraava. (Jos sinulla ei ole tuotetunnusta, valitse Seuraava.)\nValitse Hyväksyn tämän käyttöoikeussopimuksen ehdot ja valitse sitten Seuraava.\nSaatat huomata seuraavan sanoman asennusohjelman Päivitä-välilehdessä, jos valitset kaikkien aiempien versioiden säilyttämisen:\nEnnen Microsoft Office Outlook 2007:n asentamista tietokoneesta on poistettava aiempi Outlook-versio. Samassa tietokoneessa ei voi olla asennettuna kahta eri Outlook-versiota. Jos haluat säilyttää aiemman Outlook-version, määritä Asennuksen asetukset -välilehdessä, että et halua asentaa Microsoft Office Outlook 2007 -ohjelmaa.\nHuomautus Tämä sanoma voi olla harhaanjohtava. Sinun ei tarvitse poistaa Outlookin aiempia versioita manuaalisesti. Kun päätät asentaa Microsoft Office Outlook 2007:n, Outlookin aiemmat versiot poistetaan automaattisesti.\nPoista kaikkien valintaruutujen valinnat Outlook-valintaruutua lukuun ottamatta. Outlook-valintaruutu tulee olla valittuna, jotta Outlookin aiempi versio poistetaan.\nValitse Asennuksen asetukset -välilehti.\nJos näiden toimien tekeminen ei ratkaissut ongelmaasi, pyydä apua joltakin toiselta käyttäjältä. Voit myös löytää muita ratkaisuja ongelmaasi käyttämällä Microsoftin asiakastuen WWW-sivustoa. Microsoftin asiakastuen WWW-sivusto tarjoaa esimerkiksi seuraavat palvelut:\nMicrosoftin asiakastuen uutisryhmät: Ota yhteyttä muihin käyttäjiin ja Microsoftin MVP (Most Valuable Professional) -asiantuntijoihin.\nJos sinulla on yhä ongelmia näiden Microsoftin WWW-sivustojen käyttämisen jälkeen tai et löydä ratkaisua ongelmaan Microsoftin tukipalveluiden WWW-sivustosta, ota yhteyttä tukeen napsauttamalla seuraavaa linkkiä:\nArtikkelin tunnus: 930559 – Viimeisin tarkistus: 12.9.2011 – Versio: 1


Maaseudun tuissa maksatuskatkoa 16.7.–7.8.2020 välisenä aikana | Akaan kaupunki\nMaaseudun tuissa maksatuskatkoa 16.7.–7.8.2020 välisenä aikana\nTukien maksamisessa ja takaisinperinnöissä on katko 16.7.–7.8.2020 välisenä aikana. Katkon aikana Ruokavirastossa ei käsitellä maksuja. Katkon aikana ELY-keskukset, kunnat ja Ruokavirasto voivat valmistella maksupäätöksiä.\nMaksukatko koskee viljelijätukia, maatilojen investointitukia, maaseudun kehittämis- ja yritystukia, neuvontakorvausta, poro- ja kolttalain mukaisia tukia, toimintarahaa, markkinatukia sekä maaseudun yritysten ja alkutuotannon väliaikaisia tukia.\nLisätietoja antaa maksatusyksikko@ruokavirasto.fi


TIISTAI 11.3.2014 TILAA OMAKSI\nArvostelut Päivitetty 26.5.2013 00:31, julkaistu 26.5.2013 00:30Matkalla väärin ja oikein tekemisen tuolle puolen\nKirjatKhaled Hosseini: Ja vuoret kaikuivat. Suomentanut Katariina Kaila. 411 sivua. Otava 2013.Afgaanikirjailijan Khaled Hosseinin kolmas romaani Ja vuoret kaikuivat sijoittuu edeltäjiensä Leijapoika ja Tuhat loistavaa aurinkoa tavoin Afganistanin lähihistoriaan.Romaani kokoaa yhteen edeltäjiensä aiheita ja teemoja mutta ylittää aiempaa väljemmin sukupolvien ja maanosien rajoja. Tasa-arvon ja inhimillisyyden vaatimukset laajenevat yksilöiden ja yhteisöjen tasolta globaaleiksi vastuukysymyksiksi.Ja vuoret kaikuivat -romaani on varmasti Hosseinin edellisten kirjojen kaltainen menestys. Runsasaineksinen romaani on kiinnostava ja jännittävä, tiedonjanoon ja tunteisiin vetoava lukukokemus.Tarina alkaa syksystä 1952 ja päättyy talveen 2010. Maantieteellinen kiinnekohta on Kabul ja sen lähellä sijaitseva pikkukylä. Niihin linkittyvät henkilöiden kohtalot eri puolilta Eurooppaa ja Yhdysvalloista saakka.Henkilöitä on runsaasti, ja heidän vaiheisiinsa ja kohtaloihinsa perehdytään huolellisesti, ”lahjoina”. Niinpä romaani toimii myös elämäntarinoiden kokoelmana.Komposition kannalta tärkeimmiksi nousevat äidistään orvoiksi jääneet sisarukset Abdullah ja Pari. Toisiinsa kiintyneiden isonveljen ja pikkusiskon väkivaltainen erottaminen jättää jälkensä kaikkiin tekoon osallisiin.Näkökulmia ja kertojanääniä vaihdellen Hosseini kuvaa erilaisia perhe-, sukulais- ja ystävyyssuhteita valo- että varjopuolineen. Kulttuurilla on tärkeä merkitys sukupuolien, sukupolvien ja yhteiskuntaluokkien kohtaamisissa, mutta kuvaukset ovat myös yleispäteviä.Hosseini kirjoittaa henkilöistään yleensä pareina: sisaruksina, serkuksina, ystävinä, isäntänä ja palvelijana, hoitajana ja hoidettavana. Suhteet eivät ole tasavertaisia. Niitä sävyttää rakkauden lisäksi tai sijasta myös velvollisuus, sääli, syyllisyys ja joskus jopa kosto.Silti ihmisillä on aina pyrkimys läheisyyteen. Pahinta on jäädä yksin itsensä kanssa.Murhellisista kohtaloistaan huolimatta Ja vuoret kaikuivat on Hosseinin edellisten romaanien tavoin miellyttävälukuinen.Lukija johdatellaan aavistelemaan tulevia käänteitä harkituin vihjein, ja tapahtumat solmiutuvat toisiinsa toistuvin, runollisin esinein, tiloin ja sanoin. Punaiset kärryt, vanha teerasia sulkineen, ikivanha tammi, kuisti, lastenlaulu jne. toimivat kukin vuorollaan muistojen säilöinä ja tunnistamisen välineinä.Aistimukselliset ympäristöt Hosseini taikoo esiin ryppäällä konkreetteja yksityiskohtia, ja samaa tekniikkaa hän käyttää henkilöiden ulkonäön hahmotteluun.Ihmisen mieli on kuitenkin mutkikas ja ristiriitainen ja myös kuvataan sellaiseksi. Mutta tuomioita kirjailija varoo langettamasta.Romaanin motto on runoilija Jalaluddin Rumilta 1200-luvulta: ”Väärin tekemisen ja oikein tekemisen käsitteiden tuolla puolen on niitty. / Tapaan sinut siellä.”Raija Hakala\nSuosittele luettavaksi 42 suositusta Tulosta\nKirjan alku vangitsee. Se on mielenkiintoinen ja toisaalta myös pelottava. On vaikea ennustaa, mitä sisaruksille tulee tapahtumaan. Mutta: juoni mielestäni lässähtää, kun kerronta etenee. Mukaan tulee liikaa henkilöitä, liian monta pientä tarinaa, liikaa ajassa liikkumista. Kirjan loppu jättää hieman surullisen olon.\nVajaat sata sivua luettuani olen lumoutunut romaanin kerrontaan ja ihmiskuvauksiin. Kerrassaan ihanaa luettavaa, aiempia vieläkin parempi.\nHyvästit Kainuun uudelle sairaalalle?\nPÄÄKIRJOITUKSET 10.3. 16:02 13\nAri Nurkkalasta Hyrynsalmen uusi kunnanjohtaja\nKAINUU 10.3. 20:08 19\nUuden taisteluilmeen tekijä\nURHEILU 10.3. 23:20 8\nKuhmo jyrähti Metsähallituksen metsätalouden yhtiöittämisestä\nKAINUU 10.3. 23:59 16\nSotkamo Silverin hopeareserviin kolmannes lisää\nKAINUU 11.3. 10:36 9\nTavistanssit tulevat taas!\nKAINUU 10.3. 18:52 15\nUrpilainen: Hallitus ei voi vetäytyä sote-uudistuksesta\nKOTIMAA 10.3. 23:54 10\nJäille uskaltaa vielä mennä – varo virtapaikoilla!\nKAINUU 10.3. 23:35 9\nKymmenet suomalaiset ovat saaneet 600 euron laskun pornon latailusta\nKOTIMAA 11.3. 10:49 9\nKAINUU 10.3. 14:21 11\nKAINUU 7.3. 21:04 3085Kajaanilla hurja tulos, mutta kuri ei löysty\nKAINUU 7.3. 07:06 3285Hallitus: Hyrynsalmen johtajaksi Hailuodossa hiostettu Ari Nurkkala\nKAINUU 4.3. 18:29 3573Käräjäoikeus määräsi Talvivaaran sinkistä miljoonien uhkasakon\nKAINUU 6.3. 14:11 3069Lehdet: Venäjä sijoittaa tuhansia sotilaita Alakurttiin\nKAINUU 6.3. 15:14 2667Perä ei kommentoi Cooperin lähtöä\nKAINUU 7.3. 14:54 2558\tSeuraa käyttäjää @KainuunSanomat\nKrimin pääkentälle pääsee vain Moskovan lennoilla\nULKOMAAT 11.3. 15:53 00Hongan amerikkalaispelaajasta tehtiin rikosilmoitus\nURHEILU 11.3. 15:49 00Petter Northugin hiihtokausi on ohitse\nURHEILU 11.3. 15:49 00Yle-veron jäädyttäminen lisää uusintoja\nKOTIMAA 11.3. 14:29 21Interpol: Malesialaiskoneen katoaminen ei vaikuta terrorismilta\nULKOMAAT 11.3. 13:50 20Kaskinen suunnisti EM-hopeaa Siperiassa\nURHEILU 11.3. 13:39 20\tTämän alueen uusin tarjonta:


Uusi opas työttömyysturvasta Suomeen muuttaville - TYJ\nTyöttömyyskassojen Yhteisjärjestö on julkaissut uuden oppaan työttömyyskassoista ja työttömyysturvasta Suomeen muuttaville henkilöille. Opas löytyy TYJ:n verkkosivuilta 12 kielellä.\nAnsiosidonnaisesta järjestelmästä on aiemmin löytynyt runsaasti tietoa suomeksi, ruotsiksi ja englanniksi. Muilla kielillä tietoa on ollut saatavilla rajatummin.\nUuden oppaan tarkoituksena on tavoittaa entistä suurempi osa Suomeen muuttavista henkilöistä ja välittää tietoa työttömyyskassan jäsenyyden merkityksestä henkilön omalla äidinkielellä. Opas sisältää keskeiset tiedot työttömyyskassoista, kassan jäsenyydestä sekä ansiosidonnaisesta työttömyysturvasta. Opas löytyy suomen-, ruotsin-, englannin-, viron-, venäjän-, ranskan, somalin, espanjan-, turkin-, kiinan-, persian- ja arabiankielellä.\nTietoa ansiopäivärahasta ja työttömyyskassoista Suomeen muuttavalle\nInformation om inkomstrelaterad dagpenning och arbetslöshetskassor för personer som flyttar till Finland\nMoving to Finland: Information on earnings-related unemployment allowance and unemployment funds\nTeave palgapõhise päevaraha ja töötukassade kohta Soomesse kolivatele isikutele\nИнформация для переезжающих в Финляндию об исчисляемых на основании дохода от трудовой деятельности суточных и кассах выплат\nInformations sur les indemnités journalières liées aux revenus et sur les caisses de chômage pour les personnes qui viennent s’installer en Finlande\nInformación sobre la prestación general y los fondos de desempleo para inmigrantes en Finlandia\nFinlandiya’ya göçmen olarak gelenler için kazanca dayalı işsizlik ödeneği ve işsizlik kasaları hakkında bilgiler\nMacluumaadka ku saabsan lacag maalmeedka shaqo la’aanta iyo khasnadda shaqo la’aanta, kuwaasoo loogu talaggalay dadka waddanka u soo guuray\nمعلومات عن بدل الكسب اليومي وصناديق البطالة عن العمل للمنتقلين إلى فنلندا\nاطلاعات مربوط به پول روزانه مطابق با درآمد و صندوق بیکاری برای افرادی که به فنلاند مهاجرت می کنند


Pöytäkirja 21.11.2016 Pykälä 54\n7739/2016 Liite 1 Talousarvion määrärahojen ja tuloarvioiden yhteenveto\n7739/2016 Liite 2 Investointiosan sitovat määrärahat ja tuloarviot\n7739/2016 Liite 3 Liikelaitoksille asetetut sitovat tavoitteet\n7739/2016 Käyttosuunnitelman täytäntöönpano-ohje 2017\nKaupunginvaltuusto hyväksyi kokouksessaan 14.11.2017 talousarvion vuodelle 2017 ja talous- ja toimintasuunnitelman vuosille 2017 – 2020. Talousarvion täytäntöönpano-ohjeiden tarkoituksena on antaa konkreettisia ohjeita valtuuston hyväksymän talousarvion täytäntöönpanossa ja seurannassa noudatettavaksi talousarviossa määriteltyjen asioiden lisäksi.\nTalousarvion täytäntöönpanoa suunniteltaessa toimielinten, taseyksiköiden, liikelaitosten ja toiminnasta vastaavien viranhaltijoiden tulee valvoa määrärahojen käyttöä talousarvion mukaisiin käyttötarkoituksiin ja talousarviossa osoitetun suuruisina.\n7739/2016 Käyttösuunnitelman täytäntöönpano-ohje 2017\nKaupunginhallitus hyväksyy vuoden 2017 talousarvion täytäntöönpano-ohjeen ja saattaa valtuuston hyväksymän talousarvion täytäntöönpano-ohjeineen lauta- ja johtokuntien noudatettavaksi.\nPäätös Merkittiin, että asiakohta käsiteltiin välittömästi asiakohdan 4 käsittelyn jälkeen.\nMerkittiin, että kaupunginlakimies Vesa Toivanen saapui kokoukseen asiakohdan käsittelyn aikana.\nKeskustelun kuluessa jäsen Erkki Virtanen teki jäsen Minna Reijosen kannattamana seuraavan sisältöisen muutosehdotuksen:\nKorvataan kappaleessa 5 oleva virke: "Käyttösuunnitelmiin ei saa jättää kohdentamattomia toimenpiteitä ja euroja"\n"Jos palvelualue ei kykene tekemään kaikkia kohdennustoimenpiteitä, sen on perusteltava kaupunginhallitukselle, miksi ei. Sen jälkeen kaupunginhallitus päättää kohdentamistoimenpiteiden jatkosta".\nNimenhuutoäänestyksellä suoritetussa äänestyksessä annettiin 9 jaa-ääntä (Auvinen, Berg-Väänänen, Kantanen, Pulkkinen, Rytsy, Röppänen, Savolainen, Tolppanen ja Toppinen) ja 2 ei-ääntä (Virtanen ja Reijonen), joten kaupunginhallitus oli hyväksynyt kaupunginjohtajan tekemän ehdotuksen.\nJäsen Erkki Virtanen poistui kokouksesta asiakohdan käsittelyn jälkeen.


Hemuulin ERS-tarina - Kaikki syövästä\n22.3.2017, 19:41 #47564\nPäätin kirjoittaa tänne myös oman ERS-tarinani, koska olen saanut paljon vertaistukea tänne aikaisemmin kirjoittaneilta ”taistelutovereilta”. On ollut lohdullista huomata, että muutkin kamppailevat samojen vaikeuksien kanssa ja ovat niistä jopa selvinneet.\nOlen nyt tänään 22.3.2017 siinä tilanteessa, että leikkauksesta on kulunut vähän vaille viisi viikkoa ja menossa virtsanpidätysharjoittelut eli alavesiletku (niin kuin joku on hauskasti sanonut) ei vielä pidä täysin. Mutta mennään ensin ihan tarinan alkuun.\nTutkimukset ja syövän löytyminen:\nRakas ja viisas vaimoni patisti minut terveystarkastukseen syksyllä 2015. Olen yrittäjä ja minulla ei ole työterveyshuoltoa, joten näistä asioista täytyy pitää itse huolta. Otettiin myös PSA-arvo ja se oli muistaakseni jotain 3,8 eli arvo oli vähän koholla, mutta ei vielä mitään hälyttävää. Lääkärin kanssa päätimme seuratta tilannetta ja ottaa uusi arvo vuoden päästä. 2016 syksyllä arvo oli noussut muistaakseni arvoon 4,6 eli arvo ei vieläkään ollut kovin suuri, mutta koska suunta oli suurenemaan päin, niin menin lääkärin suosituksesta urologin vastaanotolle. Hän tutki eturauhasen peräaukon kautta ja totesi siellä tuntuvan kyhmyn, joten seuraava etappi oli sitten KHSP:n urologian osastolle koepalojen ottoon.\nTämä sitten suoritettiin 8.12.2016. Ei ollut mikään miellyttävä toimenpide, varsinkaan koska minua ei ole juuri koskaan tutkittu oikeastaan mistään eikä varsinkaan intiimialueilta. Näytteet otettiin ja sitten jäin odottamaan patologin lausuntoa. Se tulikin postissa sitten vuoden 2017 ensimmäisenä arkipäivänä. Järkytys oli suuri kun luin, että koepaloissa oli todettu eturauhassyöpä. Kyseessä oli keskisuuren riskin syöpä (Gleason 3+4=7). Järkytys oli valtava. Tähän saakka olin ollut terve ja kohtuullisen hyväkuntoinen 59-vuotia mies. Tuolla hetkellä muutuin syöpäpotilaaksi. Päässä pyöri kaikenlaisia kysymyksiä ja ajatuksia: oliko syöpä levinnyt, miten paha se on, pystytäänkö se hoitamaan jne. Todella vaikeaa oli kertoa asiasta vaimolle, lapsille ja muille läheisille. Tunteet olivat pinnassa ja kyynelet herkässä.\n12.1.2016 oli sairaalassa urologin kanssa hoitoneuvottelu. Helpotti aika paljon kun sai tietää tarkemmin miten asiat todennäköisesti tulevat etenemään. Hoitovaihtoehtoina olivat eturauhasen poisto leikkauksella tai sädehoito. Valitsin leikkauksen koska se tuntui varmemmalta tavalla saada syöpä kokonaan pois. Käytiin läpi leikkauksen haittavaikutukset eli virtsanpidätyskyvyn väliaikainen tai jopa pysyvä huonontuminen ja erektio-ongelmat. Pysyin kuitenkin leikkauksen kannalla. Ajattelin että noista ongelmista sitten aikanaan selvitään jotenkin. Sain sairaalasta jonkinlaiset lantionpohjan lihasten vahvistamisohjeet ja jäin odottamaan kutsua leikkaukseen Tampereelle. Tein jonkin verran lantionpohjan harjoituksia, mutta olisin kyllä tehnyt niitä varmasti paljon enemmän jos olisin silloin ymmärtänyt miten hankala tämä alavesiletkun vuoto-ongelma on. Harjoituksia todella kannattaa tehdä tosissaan jo ennen leikkausta.\nLeikkausta odotellessa polveeni tuli iso verenpurkauma ja tietysti mieleeni tuli, että liittyykö tämä jotenkin syöpään. Voiko tämä olla etäispesäkkeen aiheuttamaan vai mitä. Kävin näyttämässä polvea sairaalassa, mutta siellä oikeastaan tutkittiin vain onko kyseessä veritulppa. Se olisi hankaloittanut leikkausta. Onneksi ei ollut. Syy verenpurkaumaan jäi epäselväksi, joten kävin yksityispuolen ortopedillä ja magneettikuvauksissa, jotta saisin varmuuden, että se ei ole mitään etäispesäkejuttuja. Kuvissa ei ollut mitään etäispesäkkeeseen viittaavaa, syynä oli ilmeisesti jokin verisuonen katkeaminen tai muu vastaava.\n20.1.2017 TAYS:stä tuli kirje, josta ei saanut selvää ilmoittavatko he leikkausajan 17.2. mennessä vai onko leikkaus 17.2. mennessä. Soitin TAYS:iin ja siellä oli jo varattu leikkausaika, joka oli 16.2.2017. Sitä ennen piti hoitaa labrat ja sydänfilmi Hämeenlinnassa sekä käydä keskustelemassa Tampereella hoitajan ja leikkaavan lääkärin kanssa. Siinä olikin aika kiirettä koska samaan aikaan oli menossa myös polveen liittyvät tutkimukset. Mietinkin miten oikeasti huonossa kunnossa oleva ihminen voi selvitä tuosta kaikesta. Itse olin ja olen edelleen kohtuullisen hyvässä kunnossa ja minultakin meinasi jo pää loppua kun piti miettiä missä aina milloinkin pitää olla.\nOlin koko ajan ollut vähän ihmeissäni, koska syövän levinneisyyttä ei ollut tutkittu mitenkään kuvaamalla tai muilla tavoilla. Tampereella lääkäri sanoi, että tutkimiseen ei ole tarvetta, koska PSA ei ole kovin korkea, patologin tutkimuksen mukaan syöpä ei ole vielä levinnyt eturauhasen ulkopuolelle, potilas on hyvässä kunnossa jne. Syöpä oli kuitenkin jo ihan eturauhasen pinnassa ja lääkäri suositteli, että leikataan eturauhasen ulkopuolelta myös vähän kudosta pois jotta saadaan syöpä varmasti kokonaan pois. Samalla lähtee toki osa tai kaikki erektiohermot, eli se homma sitten vaikeutuu huomattavasti tai tulee jopa mahdottomaksi. Olin sitä mieltä, että tärkeintä on saada syöpä pois. Mitäpä sillä erektiolla tekee jos on kuollut.\n16.2.2017 ajeltiin sitten aamulla vaimon kanssa Tampereelle. Pääsin melko nopeasti sisälle, siiten sairaalavaatteet päälle ja esitietolomakkeiden täyttö. Tunnin odottelu meni nopeasti kun oli juttuseurana kaksi muuta leikkausta odottelevaa miestä. Sitten hoitaja tuli hakemaan leikkaussaliin, johon olikin aika pitkä kävelymatka. Salissa vaihdettiin taas vaatteita ja sitten soviteltiin asentoa leikkauspöydälle. Leikkaushan tehdään niin, että potilas on melkein pää alaspäin (30 asteen kulmassa). Henkilökunta jutteli koko ajan mitä he tekevät ja sitten laitettiinkin jo nukutusaine suoneen. Pari sekavaa sekuntia ja sitten olinkin kanttuvei.\nHeräämössä heräsin joskus neljän aikoihin. Heräämöstä en muista mitään. Sen muistan, että mieshoitaja kärräsi minut sänkyineni osastolle, jossa sitten piti aika nopeasti jo nousta pystyasentoon. Illalla jo kävelin käytävällä katetripussiteline seuranani. Illalla laitoin viestejä perheelle ja tutuille, jotka tiesivät minun olleen leikkauksessa, että hengissä ollaan. Seuraavan päivänä joku lääkäri kävi kertomassa, että pääsen iltapäivällä kotiin. Hoitaja antoi ohjeita katetrin käytöstä ja muita ohjeita sitä mitä pitää ja mitä ei saa tehdä. Iltapäivällä tytär tuli hakemaan minut kotiin. Matkalla kertoilin leikkauksesta ja muista jutuista. Tytär totesi vain että ”isä sä kerroit noi jo eilen illalla puhelimessa”. Itse en muistanut soittaneeni, sen verran sitä kai sitten oli tokkurassa. Olin soittanut myös vaimolle ja toiselle tyttärelle.\nKotona katetrin kanssa ja katetrin poisto:\nKotona elämä katetrin kanssa oli yhtä helvettiä. Pissa valui pussiin ihan hyvin, mutta minulle tuli aika-ajoin valtava pakottava tarve päästä pissalle. Mutta mites menet kun siellä on putki. Katetrista tuli myös jonkin verran ohivuotoa. Tässä vaiheessa minulle sitten selvisi miten yksin potilas jätetään kotiin toipumaan. Tampereelta kyllä vastasi aina ystävällinen hoitaja kun soitin sinne urologian osaston hoitajalle näistä katetriongelmistani. Tampereella on ilmeisesti käytäntönä, että katetri otetaan aina pois viikon päästä leikkauksesta, jos virtsaputken liitokset vain pitävät. Hämeenlinnassa voi mennä kaksi viikkoa tai ylikin. Soitin Hämeenlinnan sairaalaan kun vajaa viikko oli mennyt katetrin kanssa tuskaillessa, että voisiko sen liitoksen kuvata jo viikon päästä leikkauksesta, niin pääsisin näistä tuskistani eroon. Osastosihteeri sanoi hyvin töykeästi, että ei ole toivoakaan. Menee ainakin kaksi viikkoa ja jos et pysty olemaan sen katetrin kanssa niin mene ensiapuun. Mietin miten tästä selvitään ja päätin saada sairaalan urologin kiinni jollain konstilla. Seuraavana aamuna soitin samalle ”ystävälliselle” osastosihteerille ja jätin soittopyynnön urologille. Sihteeri sanoi, että urologi ei varmasti ehdi tänään soittamaan, on leikkauksia ja potilaita koko päivän. Urologi soitti parin tunnin päästä. Kerroin asiani ja hän sanoi hoitavansa niin, että pääsen huomenna kuvaukseen ja jos liitos on pitävä, niin otetaan katetri pois. Eli tässäkin asiassa potilaan piti olla aktiivinen ja vaatia, jotta asia eteni. Missä on ”potilas ensin” toimintamalli.\nRöntgenkuvat otettiin, liitos piti ja hoitaja napasi letkun pois. Oli nopeata toimintaa. Sitten hoitaja antoi jonkin naisten pikkuhoususuojan, käski laittaa sen alushousuihin ja sanoi näkemiin. Minä olin kuin puulla päähän lyöty ja lähdin ilmoittautumistiskiltä kyselemään mistä saan vaippoja koska kaikki valui suoraan ulos. Hoitaja toi minulle sitten pari vaippaa ja sanoi, että minun pitää mennä kotikuntani terveyskeskukseen vaippoja kyselemään. Kirjoitti lapun jolla saisin ilmaiset vaipat. No menin sinne terveyskeskukseen jossa taas sanottiin, että kotipalvelu hoitaa vaippa-asiat. No kotipalvelullakaan ei ole mitään omaa varastoa vaan he tilaavat vaipat toimittajalta ja posti kuljettaa ne kotiin. Kotipalvelun henkilö tuli kuitenkin iltapäivällä käymään ja toi jostain löytyneitä valtavan kokoisia vaippoja, mutta nähtyään minut tilasi sitten Tena Men level 2 suojia, jotka sitten tulivatkin seuraavalla viikolla. Vaimo löysi samoja Prismasta ja toi niitä minulle muutaman laatikon.\nEnsimmäiseksi yöksi laitoin sellaisen ison vaipan, että ei sänky kastuisi. Hämmästys oli suuri kun sitten yöllä totesin, että näin makuulla ollessa kaikki pysyy sisällä. Pystyasennossa ollessa kaikki ei sen sijaan pysynyt sisällä, mutta pärjäsin kyllä heti noilla level 2 suojilla. Jonkin verran sai heti pysymään sisällä, mutta ei alussa kovin paljon. Pikkuhiljaa tilanne on parantunut ja nyt olen ollut jo pari päivää töissä asiakkaan toimistolla ja päivät ovat menneet lähes kuivina, ehkä muutama tippa on level 2 suojaan tullut. Olen suojaa vielä käyttänyt, että ei pääse housut kastumaan jos jotain lirahtaa. Homma siis hoituu jo melko hyvin kun liikkuu varoen. Kävelylenkit ovat sitten toisenlainen juttu, silloin alavesiletku kyllä falskaa. Aikaisemmin rakko oli lenkin jälkeen ihan tyhjä. Nyt viimeisen viikon aikana on lenkin jälkeen ollut rakossa sentään ihan vähän pissattavaa. Hankin level 3 suojia liikuntaa varten, että olisi vähän varmempi olo. Aamulla tuntuu pidätyskyky olevan parempi ja sitten iltaa kohti menee huonommaksi. Väsyykö lihakset vai mistä johtunee.\nLantionpohjalihasten harjoituksia olen tehnyt melko ahkerasti. Teen aina kolmena päivänä harjoituksia ja pidän sitten yhden vapaapäivän.\nTänään 22.3.2017 tuli patologin lausuntokirje TAYS:stä. Eilen jo oli lausunto nähtävillä Kanta.fi-palvelussa. Uutiset eivät olleet kovin hyviä. Patologi kirjoitti:\n”Löydöksenä ollut Gleason 7-luokan eturauhassyöpä. Tauti on kasvanut eturauhasen ulkopuolelle ja myös viereisiin rakkularauhasiin. Rakkularauhasissa 1 mm:n matkalla tautia tulee myös leikkauspintaan. Kontrollit tapahtuvat aiemman mukaisesti Hämeenlinnassa Kanta-Hämeen keskussairaalassa. Tarvittaessa jatkossa voidaan harkita vielä sädehoitoa poistetun eturauhasen alueelle, asiasta keskustellaan kontrollin yhteydessä”.\nEn tästä ihan tarkkaan ymmärtänyt mistä on kysymys, joten jätin soittopyynnön KHSHP:n urologille, joka soittikin melkein heti. Hän kertoi, että nyt ei ihan varmasti tiedetä onko tauti saatu kokonaan pois vai jäikö sinne vielä jotain. Tällaisessa tilanteessa normaalisti hänen mukaansa odotetaan siihen ensimmäiseen kontrolliin, joka siis on 3 kk:n päästä leikkauksesta. Katsotaan sitten mitä PSA-arvo näyttää ja sen mukaan tehdään päätös jatkosta. Näin sitten sovimme tehtäväksi. Eli epävarmuus jatkuu, mutta niillä korteilla on pelattava, jotka käteen on saanut.\nTästä tuli vähän pitkä tarina, mutta toivottavasti joku on jaksanut lukea tänne saakka. Päivittelen tähän sitten tilannetiedotuksia kun asiat etenevät johonkin suuntaan.\n23.3.2017, 09:40 #47584\nKovinhan on tutun kuuloinen tarina. Minulla alkaa olemaan nyt jo 7kk leikkkauksesta ja nuo vuoto-ongelmat vaan jatkuvat jumppauksesta huolimatta. Toisinaan on päiviä että tuntuu että asiassa on menty etiäppäin ja sitte taas on päiviä jokka tuntuu että ollaan takaisin lähtökuopissa.Yöt kyllä pysyy kuivana mutta sitte päivät onki jo eri asia varsinki jos liikkuu enempi. Päivälläki kyllä pysyy suhteellisen kuivana ku on kotosalla ja käväsee aina vessassa lirauttamassa rakon tyhjäksi.Mutta ei tässä ole paljon muuta mahdollisuutta ku ootella päiviä parempia.\nToivotaan että sinun kohdalla tulevat uutiset on hyviä. Kaikkein pahinta on kai se jos joutuu elämään epätietoisuudessa. Ei muuta ku nostetaan lippu salkoon ja eteenpäin,ei anneta periksi.\n23.3.2017, 11:02 #47604\nMinulla oli myös Gleason 7 (4+3) ja löytyi 5:kin patologin tuloksissa. Mulla oli myös eturauhasen läpi kasvua 10 mm ja leikkausmarginaalissa samainen 1 mm, mutta ei ollut rakkularauhasissa. Pohdit lääkärien kanssa sädehoitoa. Minä tein valinnan silloin 2013 sädehoidon puolesta, koska minulle sanottiin samoin: on mahdollista, että on pois mutta ei voi tietää. Se hoito annettiin. Kannattanee keskustella lääkärien kanssa haittavaikutuksista. Minä ajattelin varmistaa asian. Haittavaikutuksia on ollut yllättävän vähän. Yhden kerran on puhkaistu arpikudosta virtsaputken alkupäästä, kun virtsan tulo oli heikkoa, ei ole enää vaivannut. Tässä valinnassa on tietenkin haittavaikutukset kontra varmistus syövän pois saamisesta. Suosittelen lääkärien kanssa hyvää keskustelua tilanteesta.\nTsemppiä valintaan ja muutenkin toivotaan että paha on pois.\ntätä vastausta muokkasi 4 years, 7 months sitten jyrkiap.\n24.3.2017, 10:25 #47704\nMulla oli PSA mittaamattomissa (< 0,05) noin 2,5 kk päästä leikkauksesta. Tiesin tässä vaiheessa jo patologin tulokset, jotka ainakin minua huolestuttivat, kun oli marginaaliin jäänyt epäselvyys ja sitten oli sitä agressiivisinta kasvainta. Sädehoito päätöksestäni aloitettiin noin 4,5 kk päästä leikkauksesta. Se tapahtui leikkausalueelle. Käsitykseni mukaan adjuvantti hoito eli täydentävä hoito olisi hyvä aloittaa nopeahkosti leikkaushoidon jälkeen. Tsemppiä valintaan, edelleen olisi hyvä, että kuuntelet lääkäreitä tästä mahdollisuudesta, sekä sen haittavaikutuksista. Mulla haitat vähäiset, mutta kuten tiedät me ollaan yksilöitä ja reagoimme hoitoihin eri tavalla.\n4.4.2017, 19:18 #48264\n7.4.2017, 08:19 #48434\nKun käyt seuraavan kerran lääkärissä, niin pyydä kestolähete PSA- seurantaa varten. Itse sain ekalla kerralla 10-kerran kestolähetteen. Lääkäri tuli pois lähtiessäni oikein itse hoitajan tykö ja opasti tätä kädestä pitäen, miten teet tälle herralle 10-kertaisen kestolähetteen. Sen avulla verikokeet onnistui 5 vuoden ajan puolivuosittain vain labra-ajan varaamalla.\nNo kun nuo 10 kertaa tulivat täyteen, niin lääkäri oli vaihtunut ja uusi lääkäri osasi itse kirjoittaa vain 3 kertaisen kestolähetteen. Lisäksi lääkäri kirjoitti sen väärin. Verikoetta otettaessa nimittäin hoitaja sanoi, että ei noin saa kirjoittaa. Siinä oli määrätty että PSA ja PSA-suh. Hoitaja poisti tuon PSA-suh-kokeen, koska se tulee automaattisesti jo pelkässä PSA-kokeessa.\nJa asiasta on kuulema neuvottu lääkäreitä kymmeniä kertoja, muttei tunnu menevän heille jakeluun. Jotta sellaista….\n8.4.2017, 14:03 #48484\nIkävä kuulla että näitten kontrollien kanssa ollaan me veljet edelleenkin hyvin erilaisessa asemassa.\nMinun ERS polku on RALP:n jälkeen jo reilun 7-vuoden mittainen, jukarhun tarina löytyy tältä sivulta ja sieltä löytyy myöskin juttua noista aiemmista lähetekiemuroista.\nReilu vuosi sitten pääsin mukaan HUS aluella toimivaan ns. mobiiliseurantaan. Enää ei tarvitse terveyskeskuslähetteiden kanssa taistella. HUS:labissa on kestona mobiililähete ja oma kontrollipolkuni ulottu nyt tuonne vuoteen 2025 saakka. Aina 6:kkn välein käyn labrassa ja tulokset kilahtavat tekstiviestillä, muutaman tunnin päästä kännykkään. Mikäli PSA tulee mitattavaksi, mitä tietenkään en toivo, niin tulos menee myöskin suoraan tiedoksi erikoissairaanhoitoon. Näin mahdollisesti tarvittavien jatkotoimien mietiskely voidaan aloittaa viiveettä, ilman turhaa ja aikaavievää TK kiemuraa. Toivon ettei tuo tuloassa oleva SOTE-uudistus tuhoa tätä toimivaa seurantapolkua.\nPitäkäähän veljet huoli, kukin omalta kohdaltanne, että saatte kontrollipolun kuntoon.\nAurinkoista kevättä ise kullekin\n13.4.2017, 20:44 #48684\n23.5.2017, 17:52 #51004\nVähän kateeksi käy kun lukee muiden tarinoita yuosta pidätyskyvystä,minulla tulee nyt 9 kk leikkauksesta ja vaipoissa kuljetaan edelleen. Jumpannu olen sen kaks kertaa päivässä mutta nyt alkaa jo usko loppua pikkuhiljaa. Toisia päiviä on parempia ja sitte taas huonompia. Kotona ollessa pysyy jokseenki kuivana ku vessa on vieressä.Mutta sitte ku lähtee liikkeelle vaikkapa kaupungille on vaipat märkänä kotiin päästyä.En ole jaksanu enää ers tarinaanikaan päivittää ku se on sitä samaa valitusta.Ei tässä auta muu ku odotella päivää parempaa.\n26.7.2017, 21:58 #56284\nNoihin pito-ongelmiin löytyy kyllä joissakin tapauksissa apua pienen korjausleikkauksen avulla. Kannattaa kysyä\nsitä ratkaisuksi omalta urologiltaan. Ainakin Turussapäin on tällaista harrastettu onnistuneesti.\n5.9.2017, 01:40 #57444\nOlen paksusuolisyöpäpuolelta ja nainen, mutta lueskelen muistakin syövistä silloin tällöin. Onhan minulla isä ja mies, ihan hyvä tietää miesten yleisimmästä syövästä!\nOli mukava lukea hyviä uutisiasi ja fiksua tekstiäsi muutenkin. Minulla on sama positiivinen elämänasenne: Asiat ovat hyvin niin kauan kuin ei toisin todisteta ja silloin vasta kannattaa murehtia.\n15.11.2017, 19:10 #60031\n15.11.2017, 22:37 #60041\nHemuuli, eikös sinun kannattaisi, kun seuraavan kerran tapaat lääkärin, pyytää kestolähete PSA:n mittaamista varten. Otat sitten 3 kuukauden välein itse labrasta varaamalla verikokeet tuon kestolähetteen avulla. Sitten jos PSA alkaa nousta, niin sitten alat soittelemaan lääkärille pyytämään vastaanottoa.\nMinulle lääkäri sanoi 7 vuotta sitten, että mittailet PSA-arvoja kestolähetteiden avulla ensin puolen vuoden välein vuosina 2011-2016 ja sitten vuoden välein 2016-2021. Ja jos PSA arvo nousee yli tietyn rajan niin sitten otat yhteyttä häneen päin. Lopuksi sanoi, että tervemenoa ja toivottavasti ei tavata. Eikä olla tavattu, ainakaan vielä.\n20.11.2017, 20:39 #60231\nPidä vaan hemuuli puolesi. Tosiasiahan on se, että näistä kontrolleista ei kukaan huolta kanna mikäli potilas ei itse vaadi kontrolleja tehtäväksi. Kriittinen piste tulee sitten 5-vuoden kohdalla jollooin antavat ”terveen paperit”. Mikäli potilas ei tämän jälkeen itse vaadi kontrollia, saatta ERS päästä yllättämään ”puskista” vielä uudelleen. Tietysti todennäköisyys uusimiseen laskee, mitä kauemmin hoidosta on kulunut. Tuttavapiiristä löytyy kyllä uusimisia vielä 10 vuoden jälkeenkin.\nPidetään veljet huoli siitä että itse kullakin vuotuiset kontrollit jatkuvat vielä tuon 5-vuoden jälkeenkin.\nKaikkea hyvää, itse kullekin.\n10.12.2017, 19:56 #61241\n10.12.2017, 21:32 #61251\ntätä vastausta muokkasi 3 years, 10 months sitten jyrkiap.


Vaihtoehtoja lämpimän käyttöveden valmistukseen | Lampopumput - Keskustelua lämpöpumpuista\nVaihtoehtoja lämpimän käyttöveden valmistukseen\nLämpimän käyttöveden valmistus 300 litran sähkövaraajalla on aiemmin käyttänyt sähköä noin 2200kWh/vuosi, josta osa (ehkä neljännes) on tuotettu lähes ilmaisella ylijäämä-aurinkosähköllä (vaihtoehtona myynti hintaan n. 3snt/kWh). Veden käyttö on ollut hyvin maltillista ja käyttöveden kiertovesipumppukin pyörii lähtökohtaisesti silloin kun vettä potentiaalisesti käytetään. Nyt on kulutus jälkikasvun syntymän myötä pompannut jo tasolle 3300kWh/vuosi, ja kun aikanaan oppii itse lotraamaan, kulutus tuskin laskee. Jos joskus tulee toinen mukula, liikutaan loogisesti ajateltuna jossain 4000kWh hujakoilla. Tuolloin vedenlämmitys valmistus vastaisi jo noin 30% ostosähköstä. Lisää kulutusta saisi vielä helposti esim. kytkemällä paluukiertoon pyyhekuivaimen, joka vähentäisi märkätilojen sähkölämmityksen tarvetta.\n0: Ei tehdä mitään (=yritetään lähinnä minimoida lotraamista). Vaihdetaan varaaja uuteen joskus vuosien päästä, kun sille on tarve.\n1: Edullinen PILP-pohjainen vedenlämmitin autotallin huipparin kaveriksi ja kiinni nykyiseen varaajaan. Autotallista poistetaan joka tapauksessa 30l/s lämmitettyä ilmaa harakoille (ja samasta poistosta lähtee myös se ilma, mitä radonputkesta alapohjasta tulee). Vuositason tarkastelussa tuo ilmamäärä riittäisi helposti: Jos PILP kävisi 24/7, riittäisi keskimääräinen n. 10K lämpötilan pudotus COP3:lla. Asuintilojen LTO:n perään ei ole mitään järkeä kytkeä, koska poistoilma on aivan liian kylmää.\n- Ainakin ulkomailla myydään pieniä lämpöpumppuvaraajia n. 250W kompuralla, esim. http://lampopumput.info/foorumi/index.php/topic,22999.0.html (myydään myös Gorenje-merkkisenä, hinta ulkomailla noin 1000eur). Fiksuin kytkentätapa olisi varmaan kytkeä suoraan nykyisen 300l varaajan kaveriksi, siten että PILP-varaajan kylmälle puolelle tuotaisiin vesi ison varaajan pohjalta, ja kiertovesipumpulla ajettaisiin lämmennyt vesi isonvaraajan yläosaan.\n- Kaupallisia tuotteita suoraan tavalliseen lämminvesivaraajaan kytkettäväksi löytyy mm. Costellan maahantuoma Multiheater ECO (https://www.costella.fi/wp-content/uploads/2016/12/multiheater-esite-Costella-Oy-verkkoon.pdf) tai sitten Nibe F130 (jota ei kaiketi tuoda Suomeen). Näissä on enemmän potkua (~400W kompura), joten poistoilma menisi kenties reilusti pakkaselle? Käynti kannattaisi luultavasti ajastaa 1-2 jaksoon vuorokaudessa.\n3: Vesikierron asentaminen nykyiseen varaavaan takkaan, jos on edes mahdollista (?). Takkaa lämmitetään pakkasilla käytännössä päivittäin.\n4: Lisää paneeleita katolle. Talvella kontribuutio on 0 ja TMA muutenkin vähän heikko.\n5: Muu vaihtoehto, mikä?\nTMA saisi olla alle 10v, joka tarkoittaa kokonais-nettoinvestointina max 2000eur (oletuksena yöajan sähkönhinta 9snt/kWh ja säästetty ostoenergia 2200kWh/a).\nVs: Vaihtoehtoja lämpimän käyttöveden valmistukseen\nKiitos vinkistä. Tuotakin kyllä itse asiassa tutkin ja harkitsin jossain vaiheessa. Jos nykyinen varaaja pitäisi uusia, tuollainen ILP-pohjainen "all-in-one" systeemi voisi olla järkevä. Käsittääkseni hinta asennettuna liikkuu jossain 3000eur hujakoilla.\nLaitan tähän vielä vähän taustatietoja kohteesta: 2003 rakennettu, kokonaisalaltaan 230m2 (760m3) kivitalo Espoossa. Lämmitettävä huoneistoala 185m2. Koko talossa sähköinen (ainakin osittain varaava) lattialämmitys. Ed. asukkailla vuosikulutus 22-25MWh/a. E-todistuksen mukainen vuosikulutus n. 24MWh, ET-luku 137kWh/m2.\nOlemme asuneet tässä vajaat pari vuotta, ja useita energiakulutukseen vaikuttavia muutoksia on tehty, mm.\n- Ilmalämpöpumput asuintiloihin (FH35) ja autotalliin (GE25)\n- LTO-laite uusittu (Vallox 145MV) ja ilmanvaihto säädetty\n- Katolla n. 3,1kW edestä aurinko(sähkö)paneeleja\n- Lämminvesivaraaja (300l sähkövaraaja) käyttää ylijäävää aurinkosähköä silloin kun sitä tuotetaan (Wattrouter-ohjaus)\n- Lattialämmitys säädetty niin, että laattalattiat (erityisesti märkätilat) pidetään aina ns. mukavuuslämpöisinä, ja laitettu ulkolämpötilan mukaiset käyrät mm. kylppäriin, koska ILP ei sinne asti kunnolla lämmitä pakkasilla (vaihteluväli lattia-anturille esim. 24-28C). Makuuhuoneissa yms. säätö huoneantureilla (sähkökaapelit aktivoituneet vain kovilla pakkasilla jos väliovet eivät ole auki).\nNäillä lääkkeillä ajanjaksolla tammi '17 - tammi '18 ostosähköä meni kahdella hengellä 11800kWh, ja jos vähentää aurinkosähkön tuotannon omaan käyttöön, kulutus n. 13800kWh. Eli ei mitenkään mahdoton kulutus lähtökohdiltaan, mutta käyttöveden osuus on isohko ja noususuunnassa...\nJoo, 3tonnin nurkilla on, eli liikaa jotta tekisi säästöä :-\_\nAika vähissä on vaihtoehdot perinteisen tilalle. Jäspiltä tullut oma "äly" malli niille jotka käyttää pörssisähköä.\nNo prosenteilla laskemallahan saa kaiken näyttämään isolta, mutta faktisesti sun käyttöveden kulutuksen kasvun nielemä sähkö on ollut luokkaa 100 euroa/vuosi. Siis alle 10 euroa kuukaudessa.\nMaksimaalinen investointien tuottama säästökin on siten luokkaa 10 e/kk. Sillä budjettilla sitten niitä investointeja tekemään...\nNiin ja päivätasolla 0,30eur. Laskelmat saa myös näyttämään tosi pieniltä, kun lyhentää ajanjaksoa tarpeeksi ja tekee sopivat rajaukset . Ajatuksena oli puuttua koko lämpimän käyttöveden kulutukseen, oli se sitten 3000 tai 5000kWh per vuosi, ja vaatimus myös on että laite kestäisi niin pitkään, että ehtisi maksaa itsensä takaisin kohtuullisella korollakin laskettuna. Itseä ei kiinnosta päivä- tai kuukausitason laskelmat, enkä niillä investointeja rahoita, vaan ensisijaisesti kohtuullinen tuotto sijoitetulle pääomalle (vs. vaihtoehtoiset riskittömät sijoituskohteet). Toki meneehän tämä harrastuksestakin, mutta silti pitäisi rahallisen tuotto-odotuksen olla positiivinen. Jos järkevää (hinta & säästö) ratkaisua ei löydy, on ratkaisu kaikkein helpoin - ei tehdä mitään. Vielä sitä ei ihan aukottomasti ole todistettu.\nOn totta että kannattavimmat investoinnit on jo tehty. Tämän kyseisen kysymyksen osalta kaikki riippuu siitä, mihin hintaan ja kuinka suuren kulutussäästön saisi aikaan. 3000eur Green ILP-varaajaan ja oletettavasti 2000-2500kWh säästö vuositasolla tekee 0,09eur/kWh sähkönhinnalla korottomaksi takaisinmaksuajaksi 13-17 vuotta. Tuossa ei ole järkeä mitenkään päin laskettuna, kun ei ole edes kohtuullista varmuutta että odotettu käyttöikä ilman huoltoja tai uusintaa olisi yli 15v. 3% korolla NPV on negatiivinen jopa 2500kWh skenaariossa vielä 15v jälkeen. --> Vaihtoehto on tässä tilanteessa helppo hylätä.\nLaskelma muuttuu huomattavasti, jos rahaa menisikin yhteensä esim. 1500eur ja säästö olisi jälleen 2000-2500kWh. Koroton TMA 6,5-8,5 vuotta. 3% korolla NPV plussalla 7-9v kohdalla ja 15v NPV 800-1400eur. Nyt riittäisi vajaa 10v oletettu käyttöikä helposti, jopa 5% korolla (ja sellaista riskitöntä tuottoa on ihan mahdotonta löytää).\nMikäli sellaista ei vielä ole niin vakiopaineventtiili asetettuna n. 4 bariin vesimittarin perään on varmasti se kustannustehokkain tapa säästää käyttövettä (ja myös sen lämmityskuluja). Jos sitten talon sulakkeet ovat riittävän järeät niin läpivirtauslämmittimellä saisi varaajan häviöt pois: http://www.huipputuotteet.fi/tuotteet/vedenlammittimet/\n9kW laitos riittää silloin jos vettä saa edes vähän esilämmitettyä esim. öljykattilan kierukassa. Siihen en osaa sanoa riittääkö 12kW tai edes 15kW laite jos ihan raakavedestä pitää saada suihkulämmintä.\nEi, teholuokka tuolloin jossain 25-30kW luokassa.\nMutta jos säästõ on 8000-10 000 kWh, budjetti 6 tuh eur?\nAikaisemmin oli lämmön käyttö 24 tuh kWh. Nyt on aurinkopaneelit 3-3,5 tuh kwh, sähkö 13tuh kWh, ILP..tuh kWh ?, takka ...tuh kWh? . "Lämpöbudjetti" on kuitenkin 24tuh kWh per vuosi.\nVaikka 9 kW VILP + 200..250l varaaja + konvektoreita tai pattereita.\n2899+1000+ patterit tai 4549+patterit ???\nSiinä yksi vaihtoehto\ntuo projekti kannattaa lukea\nJos ILPPI on ennestään, eihän tarvita kuin hybridivaraaja. Ottaa lämpöä ILPISTÄ, uunista, auringosta, vastuksista, j.n.e.\n62,4 KB Katsottu: 349\nAihehan herättää kiinnostusta, hyvä niin .\nMikäli sellaista ei vielä ole niin vakiopaineventtiili asetettuna n. 4 bariin vesimittarin perään on varmasti se kustannustehokkain tapa säästää käyttövettä (ja myös sen lämmityskuluja).\nOn ja ei ole. Liitteen kuvassa näkyy tulo verkosta. Tällä hetkellä punaisella ympyröity venttili on ohitettu, koska tuo vihreällä ympyröity sähköinen sulkuventtiili ei ole (ikinä ollut) mihinkään kytkettynä. Ajatus kai on ollut kytkeä se hälytysjärjestelmään, ts. vedet pois kun hälyt päällä, mutta en ole itsekään sitä kytkentää hälytysjärjestelmää asentaessa tehnyt. Käsittääkseni ei ole hyvä ajatus että tulosulku on kiinni, jos varaaja kuitenkin on päällä (?). Pitäisi keksiä miten tuon venttiilin karan saisi pysyvään auki-asentoon, tai sitten vetää tuohon suora putki tilalle. Painemittari näyttää 4bar lukemaa nytkin, mutta se ei varmaan toimi oikein kun toinen puoli on paineeton.\nAikamoinen ketju onkin . Vedetään sen verran takaisin tuota heittoa takan lämmön hyödyntämisestä, että pitäisi olla sellainen asennuta ja unohda -tyyppinen ratkaisu. Sellaista ei taida "jälkiasennuksena" oikein olla saatavilla.\nEli tuo aiemmin mainittu Gree. Varmaan ihan pätevä ratkaisu, mutta ei taloudellisesti kannattava, kun en ajatellut vaihtaa varaajaa. Tilanne muuttuisi jos pitäisi 1000eur laittaa uuteen varaajaan (asennuksineen) joka tapauksessa. Jossain on toki huudeltu että varaajan kestoikä olisi 15v, joka tulee kohta täyteen, mutta en ymmärrä mikä siinä rosteripöntössä siinä ajassa happanisi (?).\nKahteen kertaan ei kuitenkaan voi säästää . Toki olisi alun perin voinut harkita jonkinlaista VILP + puhallinkonvektorit -vaihtoehtoa, mutta epäilen että kokonaisbudjetti olisi lopulta ollut aika paljon isompi. Toisaalta: Asuintilojen ILP maksoi minulle yhteensä asennettuna 1700eur ja LTO-koneen uusinta 1900eur. Näillä + samaan aikaan tehdyillä ilmaisilla tai lähes ilmaisilla tempuilla lähti vuosikulutuksesta se n. 10000kWh.\nEi taida oikein löytyä kaupallisia vehkeitä esim. ILP:n kuumakaasun hyödyntämiseen käyttöveden lämmityksessä?\n90,9 KB Katsottu: 573\nKenelläkään ei siis ole kokemusta pienitehoisen PILPin, varaajalla tai ilman, liittämisestä käyttövesivaraajan yhteyteen? Sinänsähän konsepti on järkevä - hyödynnetään lämpöä, joka muuten puhallettaisiin harakoille, mutta niin ettei yritetäkään tehdä PILPistä varsinaista lämmitysjärjestelmää. Tällaisessa vehkeessä olisi sekin etu, että jos siihen tulee mikä tahansa vika, käyttövesivaraaja lämpenee sitten omilla sähkövastuksillaan, ilman että asiaan tarvitsee mitenkään puuttua.\nEsim: https://www.biottori.fi/tuote/multiheatar-eco-18-poistoilmalampopumput (hinta 1700eur + asennuskulut)\nTai: http://www.gorenje.de/produkte/warmwassergerate-und-warmepumpen/warmwassergerate/modelle/energy-line/tc80znt/403751 (hinnat ulkomailla luokkaa 1000eur + rahti + kiertovesipumppu&ohjaus + asennuskulut)\nToki voi olla että laitan hankkeen jäihin pariksi vuodeksi, ja katson millaisia laitteita on tarjolla silloin...\nKenelläkään ei siis ole kokemusta pienitehoisen PILPin, varaajalla tai ilman, liittämisestä käyttövesivaraajan yhteyteen? Sinänsähän konsepti on järkevä - hyödynnetään lämpöä, joka muuten puhallettaisiin harakoille, mutta niin ettei yritetäkään tehdä PILPistä varsinaista lämmitysjärjestelmää.\nOnhan täällä muutamalla ollut PILP pelkästään käyttöveteen (itselläni oli vuoden verran sellainen kytkentä kanssa).\nTällaisessa vehkeessä olisi sekin etu, että jos siihen tulee mikä tahansa vika, käyttövesivaraaja lämpenee sitten omilla sähkövastuksillaan, ilman että asiaan tarvitsee mitenkään puuttua.\nEikös tämä koske PILPpejäkin?\nOngelma lienee lähinnä maksuajassa, uutta vehjettä ei pelkästään tuohon kannata hankkia. Tosin, sen sijaan voisit tietysti harkita käytetyn ostamista (eipä noi käytetyt PILPit mitään maksa vaikka kompura olisi elossa), ainakin ebayssa meni yksi F370 ~500e. Noihinhan saa lisäkäyttövesivaraajan myös liitettyä jos niiden kapasiteetti ei yksinään riitä. Hyvin vähän aikaa vuorokaudestahan ne kompurat pyörivät LKV:n takia, eli suurimman osan ajasta puhaltavat kyllä taivaan tuuliin.\nTulin sellaiseen lopputulokseen, että lienee paras ottaa aikalisä tässä pohdinnassa. Alkaa nimittäin ainakin numeroiden valossa olla käyttövesivaraaja elämänsä ehtoopuolella (tulee 15v täyteen), joten seuraavaksi kannattanee uusia koko varaaja.\nKäyttöveden "esilämmityksellä" esim. tuollaisella ~100l PILP-käyttövesivaraajalla voisi säästää vuodessa ostosähköä luokkaa 1000-1500kWh, joten 1000eur ostohinta + asennus johtaa varsin huonoon TMA:han, ja varsinainen varaajakin pitäisi välissä vaihtaa.\nToki kysymys on, että millä sen käyttövesivaraajan sitten aikanaan (noin 5v sisään?) korvaa. Esim. tuo Gree:n käyttövesilämpöpumppu alkaa olla TMA-mielessä kohtuujärkevä, jos varaaja on muutenkin pakko vaihtaa. Toisaalta itse toivoisin isompaa varaajan tilavuutta (esim. 300l). Saisi vielä olla ns. tulistusvastus (tai paikka sellaiselle) pöntön yläosassa, jolloin lämpöpumppu voisi jauhaa vaikkapa 50-55C asti hyvällä COPilla ja mahdolliset bakteerit tapettaisiin pienessä vesitilavuudessa varaajan yläosassa. No, luulisi että markkinoille tulee uusia parempia/edullisempia vaihtoehtoja tulevien vuosien aikana.\nJa vielä parempi olisi jos käyttövesi tuotettaisiin kierukalla. Voisihan siinä toki ollai lähtö mahdolliselle lämmityspiirille, jos joskus tulee jotain tiloja rempattua ja vaihdettua lattialämpö vesikiertoiseksi. Ai niin, nythän puhutaan jo VILPistä ja aivan toisesta hintaluokasta...\nEi käyttövesivaraaja itsekseen niin hajoile, ei sen ikää kannata allakasta katsella. Jonkinlaista huoltoa sille voi ( ja anodillisille pitääkin ) tehdä - ja samalla voi kurkata sisään ja katsoa kunnon. Varaosat eivät paljon maksa jos itse pönttö pysyy kunnossa.\nTässä ei ole anodia (Jäspi), enkä keksi miten voi huoltaa muuten kuin varmistamalla että varoventtiili ja muut laitteet toimivat. Säiliön kunnon näkee vain vastukset irrottamalla, ja tuskin silloinkaan paljaalla silmällä ennen kuin on myöhäistä (?). Valmistaja itse pitää odotusarvoisena käyttöikänä tuota 15-20v. Ei mikään laite lähtökohtaisesti kalenteria katsoen hajoa, mutta riski/todennäköisyys kasvaa ajan funktiona ja voisi kuvitella että jossain 20v jälkeen varaajia hajoaa melko tiuhaan. Mieluummin vaihtaisi ennen kuin vuotoriski on merkittävästi kohonnut.\nToisaalta: Melkein kaikki osat paitsi itse säiliön voi kyllä vaihtaa, ja jotenkin tuntuisi että rosterisäiliö ei heti syöpyisi puhki, mutta joskus sekin päivä väistämättä koittaa. Toki jos jollain on ihan faktaa asiasta, niin kiinnostaisi sinänsä.\nLämminvesipönttö voi kerätä sisäänsä veden mukana tulevaa töhnää, hain aikoinaan poishakuhinnalla jonkun 25 vuotta vanhan väliaikaiseksi kun oli systeemien vaihto tuloillaan ja siinä oli putsaamista, mutta kun se oli saatu sisältä pestyä niin ei sisäpinnassa mitään ongelmaa ollut, anodia oli vaihdeltu. vastuskin ( kuivassa putkessa ) oli ihan hienon näköinen. Siinä mallissa oli iso luukku pohjassa. Vahatermostaatti noista lopulta jusahtaa jumiin väistämättä, jos sellainen on veden lämpötilaa kaitsemassa.\nRosteri ei tosiaan ihan heti ruostu puhki, tuskinpa se varaaja sillä tavalla päiviään päättää.\nRiippuu veden laadusta. esim. edellisessä kotikunnassa on vesilaitoksen vesi sellaista laatua, että rosteri varaajat eivät kestä kuin "pyhättömän viikon" kun syöpyvät puhki. Eikä ole mikään legenda vaan useamman putkimiehen suusta kuultu asia.\nSitä en kyllä enää muista, että mikä siinä vedessä oli se juttu mikä sai tämän ilmiön aikaan... eikä tarina kerro sitäkään, miksi esim. tiskialtaat eivät kuitenkaan katoa luontoon (varmaan siksi, että eivät ole jatkuvasti kosketuksissa veteen).\nKlooria kyllä käytetään.\nArvaisin että kaikki kunnalliset vesilaitokset lisäävät talousveteen pienen määrän sidottua klooria, jotta estetään pöpöjen kasvu verkostossa.\nLisätyllä sidotulla kloorilla (esim. klooriamiini) ja rosteripöntölle potentiaalisesti haitallisella kloridilla (natrium- yms. kloridit?) ei liene tekemistä keskenään, ainakaan jos mietitään mistä ne ovat peräisin. Kloridipitoisuus voi kaiketi esim. pohjavedessä olla erinäisistä syistä korkea, mutta sitä ongelmaa tuskin on ainakaan tässä paikallisessa Päijänne-tunnelin vedessä.\nAlkaa jo huolestuttaa että näinköhän tuo nykyinen vedenlämmitin on lähes ikuinen, enkä joudu sitä vaihtamaan ja näin ollen erilaisten lämpöpumppuvaihtoehtojen TMA on surkea, ainakin nykyisillä laitteiden hinnoilla .\nKloramiini ei ole sama asia kuin kloori. Helsingin vedessäkin on kloramiiniä.\nAlkaa olla vahvasti OT, ja itse kultakin voi kemian opinnot olla unohduksissa, mutta: Kloorauksella kuitenkin ihan yleisesti ottaen tarkoitetaan alkuainekloorin tai jonkun klooriyhdisteen käyttöä desinfioinnissa. En tiedä käytetäänkö "vapaata" alkuaineklooria enää Suomessa talousvedenpuhdistuksessa siten että sitä ei jotenkin prosessissa lopulta sidottaisi, mutta yhtä kaikki, ei hanasta toivottavasti enää puhdasta alkuainemuotoista klooria kuitenkaan tule, vaan erilaisia erilaisia yhdisteitä eli ns. sidottua klooria, esim. (mono-di-tri) klooriamiinia. Klooriamiinikin valmistetaan kloorista, mutta siten että veteen laitetaan kloorikaasun lisäksi myös ammoniumkloridia. Käsittääkseni usein kloorikaasua lisätään prosessin alkuvaiheessa ja viimeiseksi vapaa kloori sidotaan ammoniumkloridilla, jolloin puhutaan klooriamiineista.\nEli ei siellä varaajassa mitään alkuaineklooria kuitenkaan ole, vaan vesilaitoksesta, viipymäajasta, jne. riippuen vähäinen määrä erilaisia klooriyhdisteitä - niin ja niitä klorideja.\nJos tuota alkuperäistä kysymystä pohtii, niin tavallaan houkuttelisi autotallin "vajaakäytöllä" olevan ILP:n kuumakaasulämmön hyödyntäminen. Varmaan fiksuin kytkentä olisi levari ennen sisäyksikköä ja pumpulla kierto LKV:n kierukkaan. Tuolloin täyttyisi vaatimus siitä ettei kylmäaine voi kontaminoida käyttövettä, ei tarvisi erillistä (esi)varaajaa, ja saisi myös varaajan lämpöhäviöt (erityisesti kierto) osin katettua. Vastuksilla, mieluiten LKV:n yläosassa, voisi hoitaa lopputulistuksen. Harmi vaan että tässäkin vaihtoehdossa pitäisi ostaa uusi varaaja (>1000eur) ja tulistuslämmön hyödyntäminen menee kategoriaan DIY/viritykset.\nEihän se sama asia ole eikä kukaan sitä väitä mutta juomaveteen lisätään klooria.\nTulossa on! Muovinen 250 litran tynnyri (ei ruostu, ei pistesyöpymää, ikuinen) sisällä 18 m suomalaista puhdasta Cuporin 1/2" kupariputkea ja 15 m haponkestävää kurttuputkea jossa kierukassa käyttövesi lämpenee, hintaan muutama satanen. Lisäksi kyljessä 3/4" liitin patteri/lattialämmitysveden ottoon. Pieneen lisähintaan kierukka aurikolämmönkerääjän vedelle.\nJotta tulistuslämmöllä päästäisiin yli 55 asteen tulisi ILPILLÄ olla jonkin verran muutakin kuormaa.\nLauhdelämmöllä käyttöveden lämpötila jää 35...40 asteeseen, mikä olemassa olevalla vanhalla boilerilla voidaan tulistaa.\nKatso tuloksia aiheesta: ILMALÄMPÖPUMPPU JA KÄYTTÖVEDEN LÄMMITYS\nAjatustasolla ei mahdoton, näemmä siis sama konsepti kuin tuossa linkkaamassasi ketjussa. Ei siis levylämmönvaihdinta, vaan kupariputkea joka toimii kuumakaasukierukkana ns. paineettomassa varaajassa, jos luen oikein. Noin pitkä kierukka vaatinee kylmäaineen lisäystä systeemiin (?). Mitenköhän tuo toimii kun aikanaan seuraava ILP suurella todennäköisyydellä käyttää jo uusia kylmäaineita? Kurttuputki vissiin ongelmitta kestää vaatimuksen mukaisen 10bar paineen?\nTuossahan on toki se etu, että vaikka lämpötila jäisikin sellaiselle alueelle että legionella alkaa viihtyä, ei ole ongelmaa koska kierukassa on hyvin vähän vettä ja sekin tulistetaan erillisessä boilerissa. Omassa tapauksessani olisi positiivista, että tuo sähkövastuksilla tulistus hoituu ylijäämä-aurinkosähköllä arviolta 6kk vuodesta, ja lämmityskauden ulkopuolella (touko-elokuu) kun ILP on hiljaa, ylijäämäsähkö riittää tekemään lähes kaiken lämpimän käyttöveden.\nKloori ioni aiheuttaa tavallisessa rosterissa pistesyöpymää. Entisten merenpohjien savimailla on pohjavedessä jäänteenä sen verran suolaa, että tavallinen rosteri ei kestä. Muistin mukaan pieni molybdeeni lisäys rosteriin estää pistesyöpymän. Muistin mukaan ainakin Haato Oy:n varaajat vanhoina hyvinä aikoina olivat tehty "molydeeni rosterista" ja olivat siten "ikuisia".\nKupariputkikierukan vaatima kylmäaineen lisäys on 150 grammaa laskettuna kaasuna (toimii hyvin).\nKurttuputken murtolujuus on luokkaa 200 baria edellytyksellä, että hitsisauman lujuus on yhtä suuri kuin perusaineen. Muistin mukaan myös kurttuputken haponkestävässä teräksessä on pistesyöpymät estävä molybdeeni lisäys.\nLuonnonlait eivät muutu, vaikka kylmäaineet muuttuvat. Tulistuksen määrä voi muuttua, mutta ei sekään dramaattisesti.\nJäspi taitaa olla laatua SS2326 (EN1.4521). Ja erityismaininta: Suuret kloridipitoisuudet voivat aiheuttaa pistesyöpymää, ja että kalkkipitoisella (=kovalla) vedellä syöpymävaara on pienilläkin kloridipitoisuuksilla.\nOutokumpu kertoo ko. laadusta: In chloride containing solutions pitting and crevice corrosion is possible, depending on various parameters like chloride concentration, temperature, pH value, redox potential, crevice geometry and others. Aika saman tyyppisiä kommentteja annetaan myös laadulle EN1.4401.\nEDIT: Paikallinen vesilaitos (HSY) ilmoittaa Q1/18 toteutuneiksi arvoiksi (vedenpuhdistamolta lähtevä): Kloridipitoisuus n. 5mg/l ja kovuus dH 3 tai alle (=pehmeä/erittäin pehmeä). Kloridipitoisuudelle raja on 250mg/l, mutta ilmeisesti yli 25mg/l pitoisuudet alkavat olla potentiaalisesti ongelmallisia vesijärjestelmän kannalta. Näin ollen voisi kuvitella, että kyseinen vesi on erittäinkin "helppoa" rosterivaraajalle, ja itse pönttö voi olla lähestulkoon ikuinen (?).\nAutotallin ILP, johon tuon HYBRIDin viritelmän tai vastaavan voisi kytkeä, kävi talven kovimmilla pakkasilla hieman yli nimellistehollaan (100-130%?) ja nollan tuntumassa otti luokkaa 35-50% nimellis(otto)tehosta. Jossain kohtaa toki alkaa sitten pätkiä. Jos vuorokaudessa ottaisi luokkaa 6kWh, se olisi keskitehona noin 250W. Tuolla lisäkuormallakin mentäisiin vielä aika pintakaasulla, eli tuskin tarvisi paljon pumpun eliniän puolesta pelätä.\nMissäpäin noin tapahtuu?\nHSY:n vedenpuhdistuslaitoksilta verkostoon pumpattavaan veteen lisätään pieni määrä (0,35–0,50 mg/l) klooria sidottuna kloorina eli klooriamiinina.\nSidottu kloorikin on klooria.\nJos vuorokaudessa ottaisi luokkaa 6kWh, se olisi keskitehona noin 250W. Tuolla lisäkuormallakin mentäisiin vielä aika pintakaasulla, eli tuskin tarvisi paljon pumpun eliniän puolesta pelätä.\nEilen klo 15.40 PYTTYHYBRIKSEN tehon otto oli 250 W kun ulkona oli 12,7 astetta. Tulistuslämpö oli\n32 ast. ja lauhtumislämpö 30 astetta. Kun tulistuslämpöä tulee noin 10...30 % lauhtumislämmöstä, pienillä kuormilla se hukkuu putkistoon.\nToki jos kylmä vesi on 5 ast., lauhtumislämpö 30 ast., ja suihkusta tuleva vesi 40 ast., "lämpimällä" ulkoilmalla ja erittäin hyvällä COP arvolla, 70 % suihkuveden lämmityksestä voidaan tehdä ILPILLÄ.\nPYTTYHYBRIKSESSÄ vesi kuumennetaan haponkestävässä kierukassa, jossa Legionella bakteeri ei ehdi kasvamaan.\nVarmaan itse "teräs" kestää huoletta piste-/rakokorrosion säiliö- ja putkirakenteissa (ja jos virtausta piisaa=>saostumat pysyy liikkeellä).\nMutta aina se hitsaussauma (kun ei erikseen enää lämpökäsitellä) muodostaa riskin ,koska käytännössä eri ainetta kuin ympäröivä matriisi.\nPuhe oli kylläkin vapaan kloorin lisäämisestä. Sitä nyt ei vissiin missään enää tehdä?\nTuon Helsingin veden (HSY) kloramiinin lisäämisen muuten itse mainitsin jo aiemmin, joten tuskinpa minä niin tyhmä olen, että kysyn esimerkkiä aiheesta jonka itse osasin kertoa?\nEn ota kantaa tyhmyyteen mutta vapaa ja sidottu kloori on kyllä klooria.


Ala- ja loppuviitteiden lisääminen tai luominenNäytä kaikki\nHuomautus Jos haluat luoda lähdeluettelon, voit käyttää Viitteet-välilehden Viite- ja lähdeluettelo ‑ryhmän viite- ja lähdeluettelon luomis- ja hallintakomentoja.\nAla- ja loppuviite koostuu kahdesta linkitetystä osasta, viitemerkistä (viitteen viitemerkki: Numero, merkki tai merkkien yhdistelmä, joka osoittaa, että ala- tai loppuviitteessä on lisätietoja asiasta.) ja sitä vastaavasta viitetekstistä. Ala- ja loppuviitteen viitemerkit\nSivun alkuunAla- tai loppuviitteen lisääminen\nMicrosoft Word numeroi ala-ja loppuviitteet automaattisesti. Voit käyttää yhtä numerointia koko asiakirjassa tai erillistä numerointia asiakirjan kussakin osassa (osa: Asiakirjan osa, jolle voidaan määrittää tiettyjä sivun muotoiluvaihtoehtoja. Uusi osa luodaan, kun halutaan muuttaa joitakin asiakirjan osan ominaisuuksia, kuten rivinumerointia, palstojen määrää tai ylä- ja alatunnisteita.). Loppuviitteiden lisäämis- ja muokkaamiskomennot ovat Viittaukset-välilehden Alaviitteet-ryhmässä.\nValitse tulostusasettelunäkymässä (asettelunäkymä: Asiakirja tai muu objekti sellaisena kuin se näyttää tulostettuna. Esimerkiksi ylätunnisteet, alaviitteet, palstat ja tekstiruudut näkyvät todellisilla paikoillaan.) paikka, johon haluat lisätä viitemerkin.\nVoit muuttaa ala- ja loppuviitteiden sijaintia tai muotoilua napsauttamalla Ala- ja loppuviite ‑valintaikkunan avainta ja toimimalla seuraavasti: Jos haluat muuntaa loppuviitteet alaviitteiksi tai alaviitteet loppuviitteiksi, valitse Sijainti-kohdasta koko Alaviitteet tai Loppuviitteet ja valitse sitten Muunna. Valitse Muunna viitteet ‑valintaikkunassa OK. Jos haluat muuttaa numerointitapaa, valitse haluamasi muotoilu Lukumuoto-ruudusta ja valitse sitten Käytä.\nJos haluat käyttää mukautettua merkkiä perinteisen lukumuodon sijasta, valitse Oma merkintä ‑kohdan vierestä Merkki ja valitse sitten merkki käytettävissä olevien viitemerkkien joukosta. Tämä ei muuta aiemmin käytettyjä symboleja. Se ainoastaan lisää uusia. Sivun alkuunAla- tai loppuviitteiden numerointitavan muuttaminen\nAseta kohdistin siihen osaan (osa: Asiakirjan osa, jolle voidaan määrittää tiettyjä sivun muotoiluvaihtoehtoja. Uusi osa luodaan, kun halutaan muuttaa joitakin asiakirjan osan ominaisuuksia, kuten rivinumerointia, palstojen määrää tai ylä- ja alatunnisteita.), jonka alaviitteiden tai loppuviitteiden muotoa haluat muuttaa. Jos asiakirjaa ei ole jaettu osiin, aseta kohdistin mihin tahansa asiakirjan kohtaan.\nNapsauta Viittaukset-välilehdessä Ala- ja loppuviite ‑valintaikkunan avainta.\nValitse Käytä. Sivun alkuunAla- tai loppuviitteiden aloitusarvon muuttaminen\nNapsauta Viittaukset-välilehden Alaviitteet-ryhmässä Ala- ja loppuviite ‑valintaikkunan avainta.\nValitse Käytä. Sivun alkuunAla- tai loppuviitteen jatkumishuomautuksen luominen\nSivun alkuunAla- tai loppuviitteen poistaminen


./ucp.php?mode=register&sid=a4a4d6b29784bb978d9aedb49703f79c Unohdin salasanani\n592 viestiä • Sivu 21/40 • 1 ... 18, 19, 20, 21, 22, 23, 24 ... 40\nKirjoittaja NiksuP » 04.10.2011 17:23\nEdit: Joo enköhän se minä taas sekoillut..\nKirjoittaja Unforgiven » 04.10.2011 21:09\nOttamatta kantaa itse peliin ihan hyvin ja hyvähköä kuvaakin näkyi tänään Play -palvelusta, vaikka pari kertaa lähetys menikin poikki. Selaimen uudelleen käynnistäminen ja kirjautuminen kuitenkin palauttivat kuvan.\nKirjoittaja Friiku » 05.10.2011 16:00\nPakko kyllä välillä kehaista Urhoa kun on siihen aihetta.. Sporttiviikon kattoneena huomasin että VIHDOIN Espoossa kamera oli nostettu sieltä jääntasolta ylös ja pelin seuraaminen oli huomattavasti helpompaa Ei matalalta kuvaus niin paljoa jääkiekossa haittaa kuin jalkapallossa, mutta kelpaa silti!\nAika jännä muuten että en ole vielä kerennyt kattomaan ainoatakaan ottelua suorana koko kaudella vaikka kanava tuolla boksissa näkyykin.. toisaalta ei sieltä ole Jokerien matseja nyt vähään aikaan tulossa puhumattakaan vierasotteluista\nKirjoittaja MustavalkoinenSydän » 11.10.2011 16:55\nHahaa, edelleen toimii tuo koodi jota annettiin tuolloin "superviikonloppuna"! Lisäksi sain kuten muutkin niin nuo kaksi muuta sarjakorttikertaa noista ongelmista joten yhden ottelun hinnalla (2 euroa) näkeekin sitten neljä matsia kun itsellä tulloinkin matsi pelitti toka erästä lähtien. En valita\nKirjoittaja Multi » 11.10.2011 17:57\nNäköjään hienoa urho, kiitos infosta\nNoh nyt ei haittaa urhon sekoilu\nKirjoittaja Jack » 11.10.2011 18:25\nJeejee, tosiaan tällä 9138656 koodilla peli näkyy.\nKirjoittaja Nordenskiöld » 11.10.2011 18:32\nJack kirjoitti: Jeejee, tosiaan tällä 9138656 koodilla peli näkyy.\nEi mulla vaan toimi, mutta ilmeisesti johtuu siitä että käytin tuon koodin jo superviikonlopun lauantaina, vaikka en peliä nähnytkään.\nKirjoittaja Rantsune » 11.10.2011 18:34\nTätä rataa kun jatketaan Urvelolla ei ole kohta varaa maksaa palkkoja ja laatu muuttuu surkeasta, olemattomaksi.\nKirjoittaja Multi » 11.10.2011 18:41\nKYllä itsekkin olen koodin käyttänyt, mutta näkyy silti sillä samalla\nKirjoittaja Micro » 15.10.2011 09:36\nMiten nuo Urpon nettilähetykset on nyt lähiaikoina toimineet? Olisi mukava seurata Jokerit-Pelicans -peli netistä.\nKirjoittaja Multi » 15.10.2011 13:35\nViimeksi katsoin Blues - JYP ottelua hyvinhän se toimi aina pelin 58min, mutta sitten kun ratkaisut alkaa niin Urho jäätyy\nEli sitten aloitti puskuroimaan sun muuta, vaikka siihen asti mitääno ongelmia ei ollut. Noh jotenkin sitten siitä pystyi loppupelin 2min + 5min jatkoajan sekä rankut katsomaan, mutta kehua ei voi. Missasin ainakin kolme rankkaria puskuroinnin takija.\nNoh kokeilemallahan se selviää, on nuo uskomatonta sakkia. Miten toimian nettistreamejen tarjoaminen voi olla niin tajuttoman vaikeaa?\nKirjoittaja Rantsune » 15.10.2011 14:32\nMicro kirjoitti: Miten nuo Urpon nettilähetykset on nyt lähiaikoina toimineet? Olisi mukava seurata Jokerit-Pelicans -peli netistä.\nEilen pätki jonkun verran 2. erän aikana mutta muuten ihan jees.\nKirjoittaja InfernalDark » 18.10.2011 18:30\nUrpolta tullu s-postia tänään:\nEt ole käyttänyt URHO Play palvelua pitkään aikaan. Haluamme tarjota sinulle mahdollisuuden tutustua palveluun uudelleen veloituksetta ottamalla Ape-Kukkaron käyttöösi.\nOta Ape-kukkaro käyttöösi ja saat samalla 9 € käytettäväksesi vapaavalintaiseen URHO Play sisältöön. Tämän lisäksi saat 141,46 € arvosta etuja käytettäväksi 29 verkkopalvelussa.\nJoo, kaippa tota Apinapalvelu vois testata ja lunastaa ilmasen matsin.\nKirjoittaja NiksuP » 18.10.2011 18:54\nJostain syystä meikällä on tuolla omissa tiedoissa, että olisin ostanut sarjakortin ja, että sillä pystyisi katsomaan vielä kaksi matsia. En ole kyllä mitään ostanut, mutta eipäs haittaa..\nKirjoittaja InfernalDark » 18.10.2011 19:26\nNiksuP kirjoitti: Jostain syystä meikällä on tuolla omissa tiedoissa, että olisin ostanut sarjakortin ja, että sillä pystyisi katsomaan vielä kaksi matsia. En ole kyllä mitään ostanut, mutta eipäs haittaa..\nEikös tämä 2 ottelun sarjakortti annettu kaikille automaattisesti jotka olivat palveluun kirjautuneet sillo 2e viikonlopun aikana?


Liinalapsi - Ring Tai\nWompat Ring Taissa yhdistyvät kantorepun helppokäyttöisyys ja wraptai-liinan mukavuus kudotun kantoliinan erinomaisiin kanto-ominaisuuksiin uudella tavalla. Ring Tai -liinassa ei käytetä muovisia solkia tai remmejä, vaan pehmeiden liinamaisten olkaimien säätäminen hoidetaan pienillä kantoliinarenkailla. Tämän ansiosta olkaimet ovat todella mukavat ja ne sopivat ongelmitta erikokoisille kantajille ja kannettaville. Ring Tai sopii myös erinomaisesti kurakelin liinaksi, koska sen saa puettua niin, etteivät hihnat ylety maahan saakka. Wompat Ring Tai -liinan pukeminen on helppoa ja nopeaa.\nRing Taissa on Wompat-katorepuista tuttu paneelin malli ja leikkaus sekä hiippahupun mallinen unituki. Ring Tai liinat valmistetaan kauttaaltaan kantoliinakankaasta. Olkaimien ja vyötäröosan pehmusteena käytetään pehmeää fleeceä. Paneelissa on muotolaskokset, joten lapsen peppu humpsahtaa syvälle pussiin ja jalat ovat leveässä sammakkoasennossa. Jalkojen alla on myös muhkeat pehmusteet. Vyötäröosa on kevyesti topattu ja solmittava kuten neliöliinassa.\nVauvakoko (4/6-18 kuukautta, vaatekoko 68/74-86): korkeus 38 cm, leveys yläosasta 42 cm, leveys alaosasta 33-35 cm\nKeskikoko (1-3 vuotta, koot 86-92): korkeus 40 cm, leveys ylhäältä 45 cm, leveys alhaalta noin 41 cm\nTaaperokoko (2-4 vuotta, koot 92-98): korkeus 45 cm, leveys ylhäältä ja alhaalta noin 45 cm\nEsikoulukoko (3-5 vuotta, koot 98-104): korkeus 50 cm high, leveys ylhäältä ja alhaalta noin 50 cm\nOlkaimet ovat noin 110 cm pituiset, kaksinkertaisesta kantoliinakankaasta ommellut ja olkapäältä pehmustetut. Olkaimen voi levittää koko 20 senttimetrin leveyteensä, mikä tekee erityisesti edessä kantamisesta mukavaa. Selässä kannettaessa olkaimen voi koota hartialle ja käyttää sitä kuten repun olkainta tai levittää puolittain jolloin käytössäsi on todella leveä ja pehmeä olkain, joka ulottuu koko hartan leveydeltä ja olkapään yli. Näin paino jakautuu mahdollisimman laajalle alueelle ja kantaminen on entistä mukavampaa. Olkaimet kiinnitetään paneelin sivuilla oleviin pieniin alumiinisiin renkaisiin, joiden avulla olkaimen pituutta voi säätää portaattomasti. Idea on sama kuin rengasliinassa. Levitä kangas renkaissa mahdollisimman tasaisesti, jotta se liukuu helpommin kiristettäessä. Olkaimet on hyvä välillä irrottaa tenkaista ja pujottaa uudelleen, koska ne voivat mennä käytössä vähitellen kierteelle.\nVyötäröhihna sidotaan mahdollisimman korkealle vyötärölle siten, että alkuasennossa vyötäröhihnan ulkopuoli tulee kehoasi vasten ja paneeli roikkuu suoraan alas päin.\nWompat Ring Tai suunniteltiin alunperin selässä kantamiseen, mutta sillä voi aivan hyvin kantaa myös edessä. Edessä kannettaessa olkaimet puetaan selän takaa ristiin. Voit kiinnittää olkaimet valmiiksi vastakkaisen puoleisiin renkaisiin ja nostaa olkaimet yksi kerrallaan pääsi ja vauvan yli selkääsi. Tai jos tämä tuntuu hankalalta, voit myös kiinnittää olkaimet renkaisiin vasta kun vauva on jo kyydissä. Olkaimet kiristetään vetämällä takaviistoon ja tämä onnistuu parhaiten siten, että keräät löysän hihnan alas lähelle renkaita ja vedät hihnaa renkaiden läpi vähän kerrallaan. Pidä kiinni aivan renkaiden vierestä ja huolehdi, että kiristettävällä olkaimella ei ole painoa. Jos on kantaa Ring Tailla paljon edessä, suosittelemme tilaamaan hieman pidemmät olkaimet. Tällöin voit tuoda olkaimet suoraan eteen - ilman rengaskiristystä - ja tehdä solmun vauvan pepun alle. Noin 140-150cm pitkät olkaimet riittävät tähän useimmilla kantajilla.\nRenkaat mahdollistavat myös muita tapoja olkaimien sitomiseen. Esimerkiksi voit käyttää ring tai -liinaa selässä kantaessa onbuhimo:n tapaan: sujauta olkaimet renkaiden läpi ja tee solmu eteen vyötäröllesi tai rinnan päälle. Samalla tavalla voit sitoa liinan myös eteen jos olkaimissa on pituutta tarpeeksi: vie olkaimet selässä ristiin, renkaiden läpi ja solmi selkäsi taakse. Jos haluat kantaa vauvaa oikein korkealla selässä, voit myös kokeilla sitoa vyötäröhihnan yläselkääsi ja solmia rinnan päälle.\nWompat Ring Tain voi pestä koneessa. Suosittelemme hienopesuohjelmaa ja valkaisematonta pesuainetta. Suojaa renkaat vaikkapa parilla sukalla, jotta niiden maalipinta ei kolhiinnu. Muotoile liina kosteana ja kuivaa narulla tai vaakatasossa. Toppaamattomat osat voi silittää.\nVarastovalmiit Ring Tait (11)\nTilaustyö Ring Tai (0)


Luukas luku 15\nUuden Testamentin käännösten vertailu Luukas luku 15: Alla olevat Uuden Testamentin jakeet on käännetty kahdesta eri kielestä. Ensin on käännös arameasta ja sen rinnalla on vuoden 1938 käännös (KR38), mikä on johdettu kreikasta. Käännöseroja ei ole erikseen selitetty, jokainen tehköön omat havaintonsa. Vahvennukset ovat erojen havaitsemisen helpottamiseksi. Alla olevat esimerkit aramean käännöksistä löytyvät täältä http://www.apokryfikirjat.com/luukas.pdf\n* Mutta veronkerääjät ja syntiset olivat lähestymässä häntä, että häntä kuulisivat, Ja kirjanoppineet ja fariseukset valittivat ja sanoivat, ”tämä ottaa vastaan syntisiä, ja syö heidän kanssaan”. – Luuk.15:1-2 aramea\n* Ja kaikki publikaanit ja syntiset tulivat hänen tykönsä kuulemaan häntä. Mutta fariseukset ja kirjanoppineet nurisivat ja sanoivat: "Tämä ottaa vastaan syntisiä ja syö heidän kanssaan." – Luuk.15:1-2 KR38\n* Ja Jeshua sanoi heille tämän vertauksen, Kuka teistä on se mies, jolla on sata lammasta, ja jos yksi niistä katoaa, eikö hän jätä ne yhdeksänkymmentäyhdeksän sinne erämaahan, ja mene etsimään sitä, kunnes löytää sen kadonneen? – Luuk.15:3-4 aramea\n* Niin hän puhui heille tämän vertauksen sanoen: "Jos jollakin teistä on sata lammasta ja hän kadottaa yhden niistä, eikö hän jätä niitä yhdeksääkymmentä yhdeksää erämaahan ja mene etsimään kadonnutta, kunnes hän sen löytää? – Luuk.15:3-4 KR38\n* Ja kun hän löytää sen, hän iloitsee, ja kantaa sen olkapäillään, Ja hän tulee kotiinsa, ja kutsuu ystävänsä ja naapurinsa ja sanoo heille, ”iloitkaa minun kanssani, sillä minä olen löytänyt minun lampaani, joka oli kadonnut”. – Luuk.15:5-6 aramea\n* Ja löydettyään hän panee sen hartioillensa iloiten. Ja kun hän tulee kotiin, kutsuu hän kokoon ystävänsä ja naapurinsa ja sanoo heille: 'Iloitkaa minun kanssani, sillä minä löysin lampaani, joka oli kadonnut.' – Luuk.15:5-6 KR38\n* Minä sanon teille, että siten on oleva riemu taivaissa yhdestä syntisestä, joka kääntyy, kuin yhdeksästäkymmenestä yhdeksästä puhtaasta, jotka eivät kaipaa kääntymystä. – Luuk.15:7 aramea\n* Minä sanon teille: samoin on ilo taivaassa suurempi yhdestä syntisestä, joka tekee parannuksen, kuin yhdeksästäkymmenestä yhdeksästä vanhurskaasta, jotka eivät parannusta tarvitse. – Luuk.15:7 KR38\n* Tai sellainen vaimo, jolla on kymmenen kolikkoa, ja yksi niistä katoaa, eikö hän valaise lampulla ja lakaise kotia, ja etsi huolellisesti, kunnes hän löytää sen? Ja sen löydettyään hän kutsuu ystävänsä ja naapurinsa ja sanoo heille, ”iloitkaa minun kanssani, sillä minä löysin sen kolikon, joka katosi!” Minä sanon teille, että siten on oleva riemu Jumalan enkelien edessä yhdestä syntisestä, joka kääntyy. – Luuk.15:8-10 aramea 👍\n* Tahi jos jollakin naisella on kymmenen hopearahaa ja hän kadottaa yhden niistä, eikö hän sytytä lamppua ja lakaise huonetta ja etsi visusti, kunnes hän sen löytää? Ja löydettyään hän kutsuu kokoon ystävättärensä ja naapurinaiset ja sanoo: 'Iloitkaa minun kanssani, sillä minä löysin rahan, jonka olin kadottanut.' Niin myös, sanon minä teille, on ilo Jumalan enkeleillä yhdestä syntisestä, joka tekee parannuksen." – Luuk.15:8-10 KR38\n* Ja Jeshua puhui heille taas, ”yhdellä miehellä oli kaksi poikaa”, Ja hänen nuori poikansa sanoi hänelle, ”isäni, anna minulle se osa, joka minulle sinun kodistasi kuuluu”. Ja hän jakoi heille omaisuutensa. – Luuk.15:11-12 aramea\n* Vielä hän sanoi: "Eräällä miehellä oli kaksi poikaa. Ja nuorempi heistä sanoi isälleen: 'Isä, anna minulle se osa tavaroista, mikä minulle on tuleva.' Niin hän jakoi heille omaisuutensa. – Luuk.15:11-12 KR38\n* Ja muutamia päiviä myöhemmin se hänen nuori poikansa kokosi kaiken sen, mitä hänelle kuului, ja meni siihen kaukaiseen maahan, ja kulutti siellä hänen omaisuutensa, eläen tuhlaavaisesti. – Luuk.15:13 aramea\n* Eikä kulunut montakaan päivää, niin nuorempi poika kokosi kaiken omansa ja matkusti pois kaukaiseen maahan; ja siellä hän hävitti tavaransa eläen irstaasti. – Luuk.15:13 KR38\n* Ja kun hän oli kuluttanut kaiken, mitä hänellä oli, tapahtui siinä maassa suuri nälänhätä ja hänen puutteensa alkoi. Ja hän meni, liittyi yhteen sen maan kaupungin lapsista, ja hän lähetti hänet kylälle paimentamaan sikoja. – Luuk.15:14-15 aramea\n* Mutta kun hän oli kaikki tuhlannut, tuli kova nälkä koko siihen maahan, ja hän alkoi kärsiä puutetta. Ja hän meni ja yhtyi erääseen sen maan kansalaiseen, ja tämä lähetti hänet tiluksilleen kaitsemaan sikoja. – Luuk.15:14-15 KR38\n* Ja hän himoitsi täyttää vatsansa näistä leipäpuun paloista, joita siat söivät, eikä kukaan antanut hänelle. – Luuk.15:16 aramea\n* Ja hän halusi täyttää vatsansa niillä palkohedelmillä, joita siat söivät, mutta niitäkään ei kukaan hänelle antanut. – Luuk.15:16 KR38\n* Ja kun hän oli mennyt itseensä, hän sanoi, ”kuinka paljon onkaan nyt niillä palkkalaisilla, jotka ovat minun isäni kodissa, runsaasti leipää, ja tässä minä menehdyn nälkääni”, Minä nousen, menen minun isäni luokse ja sanon hänelle, ”isäni, minä olen tehnyt syntiä taivasten kautta ja sinun edessäsi”, Enkä siis ole arvollinen, että minua kutsutaan sinun pojaksesi, tee minut kuin yhdeksi palkkalaisistasi. – Luuk.15:17-19 aramea\n* Niin hän meni itseensä ja sanoi: 'Kuinka monella minun isäni palkkalaisella on yltäkyllin leipää, mutta minä kuolen täällä nälkään! Minä nousen ja menen isäni tykö ja sanon hänelle: Isä, minä olen tehnyt syntiä taivasta vastaan ja sinun edessäsi enkä enää ansaitse, että minua sinun pojaksesi kutsutaan; tee minut yhdeksi palkkalaisistasi.'– Luuk.15:17-19 KR38\n* Ja hän nousi, tuli isänsä luokse, ja hänen vielä ollessaan kaukana, hänen isänsä näki hänet ja armahti häntä ja juoksi, lankesi hänen kaulaansa ja suuteli häntä, Ja hänen poikansa sanoi hänelle, ”isäni, minä olen tehnyt syntiä, taivasten kautta ja sinun edessäsi, enkä ole arvollinen, että olisin kutsuttu sinun pojaksesi”. – Luuk.15:20-21 aramea\n* Ja hän nousi ja meni isänsä tykö. Mutta kun hän vielä oli kaukana, näki hänen isänsä hänet ja armahti häntä, juoksi häntä vastaan ja lankesi hänen kaulaansa ja suuteli häntä hellästi. Mutta poika sanoi hänelle: 'Isä, minä olen tehnyt syntiä taivasta vastaan ja sinun edessäsi enkä enää ansaitse, että minua sinun pojaksesi kutsutaan.'– Luuk.15:20-21 KR38\n* Mutta hänen isänsä sanoi työntekijöilleen, ”tuokaa se paras puku, vaatettakaa hänet, ja laittakaa se sormus hänen käteensä, ja laittakaa hänelle kengät”. Ja tuokaa, tappakaa se härkä, joka on lihotettu, ja syökäämme ja juhlikaamme, Sillä tämä minun poikani oli kuollut, ja hän elää, ja hän oli kadonnut, ja hän on löydetty. Ja he alkoivat juhlimaan. – Luuk.15:22-24 aramea\n* Silloin isä sanoi palvelijoilleen: 'Tuokaa pian parhaat vaatteet ja pukekaa hänet niihin, ja pankaa sormus hänen sormeensa ja kengät hänen jalkaansa; ja noutakaa syötetty vasikka ja teurastakaa. Ja syökäämme ja pitäkäämme iloa, sillä tämä minun poikani oli kuollut ja virkosi eloon, hän oli kadonnut ja on jälleen löytynyt.' Ja he rupesivat iloa pitämään. – Luuk.15:22-24 KR38\n* Mutta se hänen vanhin poikansa oli pellolla, ja tullessaan ja lähestyessään kotia hän kuuli monien laulun äänen. Ja hän kutsui yhden poikalapsista ja kysyi häneltä, ”kuka tämä on?” Hän sanoi hänelle, ”sinun veljesi tuli, ja isäsi tappoi sen härän, joka oli lihotettu, sillä hän sai ottaa hänet terveenä vastaan”. – Luuk.15:25-27 aramea\n* Mutta hänen vanhempi poikansa oli pellolla. Ja kun hän tuli ja lähestyi kotia, kuuli hän laulun ja karkelon. Ja hän kutsui luoksensa yhden palvelijoista ja tiedusteli, mitä se oli. Tämä sanoi hänelle: 'Sinun veljesi on tullut, ja isäsi teurastutti syötetyn vasikan, kun sai hänet terveenä takaisin.' – Luuk.15:25-27 KR38\n* Ja hän vihastui, eikä tahtonut mennä sisälle, ja lähti pois. Hänen isänsä kaipasi häntä, Mutta hän sanoi isälleen, ”katso, kuinka monta vuotta minä palvelin sinua palvelemalla, enkä milloinkaan tehnyt käskyäsi vastaan, etkä sinä milloinkaan antanut minulle vuohta, että juhlin minun ystävieni kanssa”, Mutta kun tämä sinun poikasi tuhlasi sinun omaisuutesi huorien kanssa, ja tuli, hänelle sinä olet teurastanut sen härän, joka on lihotettu! – Luuk.15:28-30 aramea\n* Niin hän vihastui eikä tahtonut mennä sisälle; mutta hänen isänsä tuli ulos ja puhutteli häntä leppeästi. Mutta hän vastasi ja sanoi isälleen: 'Katso, niin monta vuotta minä olen sinua palvellut enkä ole milloinkaan sinun käskyäsi laiminlyönyt, ja kuitenkaan et ole minulle koskaan antanut vohlaakaan, pitääkseni iloa ystävieni kanssa. Mutta kun tämä sinun poikasi tuli, joka on tuhlannut sinun omaisuutesi porttojen kanssa, niin hänelle sinä teurastit syötetyn vasikan.' – Luuk.15:28-30 KR38\n* Hänen isänsä sanoi hänelle, ”poikani, sinä olet koko ajan minun kanssani, ja kaikki, mikä on minun, on sinun omaasi”, Mutta täytyyhän meidän juhlia ja iloita, sillä tämä sinun veljesi oli kuollut, ja hän elää, ja hän oli kadonnut, ja hän on löytynyt. – Luuk.15:31-32 aramea\n* Niin hän sanoi hänelle: 'Poikani, sinä olet aina minun tykönäni, ja kaikki, mikä on minun omaani, on sinun. Mutta pitihän nyt riemuita ja iloita, sillä tämä sinun veljesi oli kuollut ja virkosi eloon, hän oli kadonnut ja on jälleen löytynyt.'" – Luuk.15:31-32 KR38